Cantik & Bijak, Anak Gadis Faizal Hussein Tarik Perhatian Warganet!

Sebut sahaja nama Faizal Hussein pasti ramai yang teringat filem lakonannya yang menyerlah melalui filem arahan bapanya, Hussein Abu Hassan, Gila-Gila Remaja pada tahun 1986.

Bahkan tidak keterlaluan hingga ke hari ini masih ramai yang boleh mengingati jalan cerita tersebut dan lebih mengenali dirinya dengan Roy.

Yang pasti, kehebatan anak seniman Allahyarham Hussein Abu Hassan dan Allahyarhamah Mahyon Ismail serta merupakan sepupu kepada Datuk Rosyam Nor ini di pentas lakonan tidak dapat dinafikan bahkan tetap menyinar meskipun Faizal kini mencecah usia 55 tahun.

Lantaran itu, sudah menjadi lumrah anak seni pastinya kehidupan dan keluarga Faizal Hussein turut mendapat tempiasnya. Selain penampilan isterinya, Suhaila yang juga seorang pelakon satu masa dulu, kelibat anak-anak Faizal turut mendapat perhatian peminat.

Sebagai makluman, Faizal Hussein dan Suhaila mendirikan rumah tangga pada tahun 2004. Hasil perkongsian hidup, pasangan ini dikurniakan sepasang cahaya mata iaitu Fazryn dan Fazrick.

Meninjau di Instagram Suhaila, sebelum ini ada berkongsi gambar anak gadis mereka iaitu Fazryn yang kian meningkat dewasa dan semakin cantik. Hal ini telah mencuri tumpuan warganet.

Momen sambutan hari lahir Fazryn ke 17 yang diraikan bersama ibu bapa dan adik lelakinya di sebuah hotel ternama pada kelahiran 5 Jun lalu. Mengamati wajah manis anak gadis ini, pasti ramai peminat terkenang wajah arwah neneknya iaitu Mahyon Ismail.

Cantik Dan Bijak

Fazryn yang bukan sahaja cantik malah cemerlang dalam akademik dan bersekolah di Maktab Rendah Sains Mara (MRSM). Manakala adiknya, Fazrick pula cukup berbakat dalam bidang seni sama seperti ibu dan bapanya

Lebih mengagumkan ialah cara Suhaila mendidik dan membentuk kedua-dua anaknya dengan penuh perhatian dan kasih sayang. Apa saja yang diminati mereka, baik Suhaila mahupun Faizal mereka sepakat menyokong kehendak Fazryn dan Fazrick.


Sungguh Inspirasi Video Tular Perpisahan Guru Pendidikan Khas Ini. Papar Kasih Sayang Tanpa Mengira Bangsa. Sebak!

Memang benar kata perpatah, Guru Ibarat Lilin, Membakar Diri Menerangi Yang Lain”.  Jasa dan baktinya akan dikenang walaupun terputus hubungan. Baru-baru ini, tular sebuah video yang memaparkan kasih sayang seorang guru Pendidikan Khas  SMK Tengku Kudin, Raub Pahang, Cikgu Mohd Khairul Che Hassan memeluk cium pelajarnya tanpa mengira bangsa di majlis perpisahannya sempena pemergiannya ke sekolah baharu.

Video tular itu telah menarik perhatian netizen yang melahirkan rasa sebak dengan sikap yang ditunjukkan oleh guru berkenaan. Biarpun tiada pertalian darah, namun tanggungjawab yang digalasnya menjadi amanah buat dirinya untuk mendidik anak-anak bangsa walaupun mereka pelajar istimewa.

“Cikgu Khairul suka bercucuk tanam, dan pandai memasak. Segala ilmu yang dia ada akan cuba dicurahkan sebaik mungkin kepada pelajar-pelajar istimewanya.

Cikgu Khairul bagaikan ayah dan anak, rapat dengan pelajar dan Ibu bapa pelajar pun turut menyenangi cikgu ni.

“Ada satu kata-kata beliau yang sangat menyentuh hati ketika majlis perpisahan…’ Andaikata masa hari hisab saya di padang Mahsyar nanti berat keburukan saya lebih dari kebaikan, saya harap awak semua dapat memberatkan timbangan kebaikan saya, bantulah saya di sana nanti, tariklah saya bersama ke syurga dengan kamu semua..’ Itu yang buat kami semua sebak..”

Cikgu ni peluk cium TANPA MENGIRA BANGSA!!! Betapa sygnya cikgu ini kepada anak-anak istimewacredit : Rhye Zhue PhotoVideo

Tahniah  Cikgu Mohd Khairul Che Hassan menjadi inspirasi buat anak-anak dan ibu bapa dalam mendidik anak-anak penuh dengan kasih sayang yang mendalam. Biarpun anak itu punya kekurangan diri, namun jika didik dengan penuh berhemah dan kasih sayang, ada sinar kehidupan yang lebih baik untuk masa depan mereka.

Sumber: Mohd Raizuddin Abdullah   via www.gpsbestari.com


Rupanya Ada Cara Bagi Makan Ubat Yang Betul. Ibu Ni Kongsi Info Yang Diajar Doktor Padanya!

Lazimnya apa yang biasa kita buat, kita anggap itu adalah cara yang betul. Ini sebagaimana dalam hal memberi anak-anak makan ubat.

Kurangnya pencerahan tentang ini, itu yang menyebabkan cara kita tidak betul sebagaimana saranan doktor. Jadi, di sini dikongsikan cara yang sepatutnya dilakukan. Jom semak.

Rupanya Ni Cara Betul Bagi Ubat Cair Kat Anak.30 Tahun Hidup. Ni Baru Tahu!

Sumpah selama ni tengku tak tahu. Tengku dan suami bagi ubat dekat anak macam orang lain bagi jugak. Ambik picagari tu cucuk dalam botol ubat. Tarik. Suap kat anak. Lepas tu cucuk balik dalam botol lain. Rupanya salah.

Sampailah one day anak bongsu kami demam, batuk plus selsema. So bawak ke klinik swasta dekat bandar Dungun ni.

Masuk dalam bilik doktor. Tengku cakap anak kami no 2 ni senang sangat sakit. Selalu demam, batuk dan selsema. Tak macam si abang.

Bila doktor check katanya paru-paru Rifky ‘basah’. Memang masa tu die bernafas bunyi macam kahak dalam. Macam asma pun ade. Then doktor terangkan kenapa jadi camtu. Die cakap sebab susukan anak sambil tido. Bila anak sendawa dalam posisi baring. Susu automatik akan masuk dlm paru-paru die. Benda ni memang susah nak elak. Masalah ni akan jadi berulang-ulang sampailah anak dah besar dan pandai makan minum sendiri sambil main. Means dah bercerai susu.

Oohhhh…maka terhangguk-hangguklah kepala kami. Baru aku tahu. Rase macam kurang ilmu lak mase tu.

Lepas tu tetiba doktor tu tanya. “Biase bagi ubat kat anak macam mana?” Suami tengku dah buat muncung panjang hala ke tengku. Sebab bab suap ubat kat anak memang keje tengku.

“Suap macam biase la doktor. Pakai cucuk ubat tu. Celup tarik”. Doktor tu senyum. “Salah tu…..”

Macam ni caranya. Doktor terangkan kat kami satu-persatu. Lagi sekali ooooo…baru aku tahu.

Korang nak tahu caranya? Follow gambar ok. Senang je. Korang perasan tak selama ni ubat cair biasanya ade penutup transparent kat atas die tu. Penutup tu ade gunanya. Bukan hiasan tau.

Ini cara yang doktor tu ajar ye. Setiap kali nak ambik ubat. Tuang ubat masuk dalam penutup tu dulu. Sikit-sikit atau boleh ikut nombor kat penutup tu. Lepas tu baru tarik pakai picagari.

Step 1:

Step 2 :

Kalau ade yang lebih WAJIB BUANG. Jangan masukkan balik dalam botol. Dan jangan sesekali main CELUP-CELUP PICAGARI dalam botol ubat.

Contoh: celup dlm botol ubat pertama. Bagi anak. Lepas tu guna picagari yang sama tanpa basuh bersih, celup lagi botol ubat kedua.

Ni lebih kepada step untuk kebersihanlah. Kalau anak dah besar boleh bagi dalam penutup tu terus. Macam Rifky kecik lagi. Jadi tengku pakai picagari. Nanti dah pakai basuh bersih.

Doktor tu kata once u celup-celup macam tu. Ubat tu dah takde fungsi dalam badan anak. Zero. Manfaat ubat tu dah hilang. Ibarat macam bagi air gula jelah kat anak. Yang mana you dah celup tu balik nanti buang. Simpan ubat baru ni. Ubat klinik i ni kalau u buat macam i ajar tadi. Boleh tahan 9 bulan dalam peti. 9 bulan luar peti. Kecuali antibiotiklah. Sebab yang tu tempoh singkat.

Maknanya kalau nak pakai picagari pun boleh. Tapi kalau 3 ubat. Sediakan 3 picagari. 1 ubat 1 picagari. Baru tak bercampur. Kalau nak pakai 1 picagari maksure basuh bersih sebelum celup.

Memang terkejut. Anak dah 2 baru tahu. Adoi. Tapi takpelah. Baik lewat dari tak tahu langsung kan. Alhamdulillah ilmu baru. Malam tu buat misi clearkan ubat cair anak dalam peti yang dah berzaman tu. Cehhh..takde manfaat rupanya. Buat semak je.

Tengku tak sure maybe orang lain akan bagi pendapat berbeza. Ini ilmu yg kami dapat beberapa minggu lepas.

So sekarang dah tahu kan? Tepuk dahi ke idok??sesamalah kite ye. Tunggu ape lagi. Yang mana ubat dah berpuluh kali celup dalam peti korang tu boleh ler buang. Kesian kat anak.

P/s : please..sebelum komen baca dulu sampai betul2 faham. Jangan sensitif sangat. Point kat sini ialah tengku share cara yang seorang doktor berpengalaman kongsi dengan tengku. Jadi kalau korang lebih suka cara lain silakan.

Nak celup pakai picagari je. Lepas tu basuh bersih then celup lagi. BOLEH.

Nak tuang dalam penutup tu lepas tu bagi macam tu je. Tak payah pakai picagari. BOLEH.

Nak pakai 1 ubat 1 picagari. BOLEH.

Terpulang…..asalkan ubat tak bercampur dgn benda asing.

Gambar ubat antibiotik tu contoh sahaja. Sebab gambar tu je yang sempat ambik. Diulangi CONTOH.

Kalau tak letak gambar nanti ade yang tak faham. Take note ye. Ubat antibiotik kena habiskan. Jadi boleh ambik pakai picagari terus. Sebab nak elakkan dari membazir. Nanti tak berkesan kat anak.

Pasal jangka hayat ubat tu. Itu yang doktor tu bagitau. Ade yang cakap tak betul. Wallahhua’lam. Mungkin lain pengeluar dan jenis ubat lain tempoh hayatnye. Boleh refer mereka yang pakar.

Wallahhua’lam. Apa-apa pun terima kasih sudi share post ni. Terase macam nak delate bila ade ‘bijak pandai’ yang hentam. Tapi bila ramai yang berterima kasih sebab kongsi ilmu terasa sejuk perut ni. Macam ade ais batu.

Semoga pahala pengalir kepada doktor yang baik hati itu. Amin..


Akhirnya, Neelofa Buka Mulut Hamil Anak Kedua! Mohon Doakan Orang Ramai

Setelah berteka teki status kehamilan usahawan dan selebriti terkenal, Neelofa akhirnya mengesahkan bahawa dia sedang hamil anak kedua.

Menurut Neelofa, usia kandungan sudah memasuki trimester kedua. Katanya, perjalanan hamil untuk anak kedua ini lebih mudah berbanding anak pertama dahulu, Muhammad Bilal.

“Iya, doakan yang terbaik untuk saya. Rasanya semua dah nampak kan? Usia kandungan half way to go. Setakat ini semuanya baik-baik sahaja. Bukan mudah sebab ada anak kecil lagi. Tapi syukur semua doakan saya.” Katanya.

Neelofa berkata demikian ketika majlis pelancaran Warisan yang diadakan di butik Naelofar, KL East Mall, pagi Selasa.

Dalam pada itu, pemilik nama dia Noor Neelofa Mohd Noor menyatakan dia tidak mengalami sebarang alahan selain bersyukur perjalanannya dipermudahkan.

“Dari anak pertama lagi memang tak memilih gender. Alhamdulillah, tidak ada alami alahan teruk. Ini pun dah anak kedua. Jadi sudah biasa dan tahu untuk mengatur semuanya.

“Persiapan semua dah ada dah. Siap semua untuk sambut bayi kami” tambahnya.

Terdahulu, desas-desus Neelofa hamil anak kedua mula diperkatakan selepas video yang menampakkan perubahan pada fizikal terutama bahagian perut menjadi tular dalam laman sosial.

Untuk rekod Neelofa mendirikan rumah tangga dengan Muhammad Haris Ismail pada 27 Mac 2021 dan dikurniakan Bilal pada 29 Januari tahun lalu.


Muka Sebelah Kanan Tak Bergerak, Ayah Ainul Mardhiah Rujuk Pakar Bedah Plastik. Warganet Titip Doa.

Suatu ketika dahulu, nama Ainul Mardhiah menjadi sebutan rakyat Malaysia apabila pada usia lapan bulan telah menderita kanser ‘germ cell tumor’ di bahagian mulut.

Pembedahan yang dilakukan pada pertengahan tahun 2019 telah mengharukan rakyat Malaysia apabila sepasukan doktor pakar di United Kingdom berjaya melakukan pembedahan membuang tumor seberat 200gm dari mulutnya.

Menurut Ahmad Safiuddin lagi, jika tiada perubahan setelah anaknya berusia 12 tahun, pembedahan plastik perlu dilakukan agar anaknya dapat bercakap dengan sempurna.

Saya nak share sedikit tentang kesan/komplikasi selepas major operation Ainul di Great Ormond Street Hospital dahulu. Jika kita perhatikan muka Ainul, kita akan nampak bengkak disebelah kanan pipinya.

Saya rasa, hanya ini sahaja komplikasi pembedahan di UK dahulu. Muka Ainul di sebelah kanannya tidak dapat berfungsi dengan baik disebabkan saraf-saraf di muka kanannya tidak dapat disambung semula.

Saraf-sarafnya ketika itu memang sangat halus. Umurnya pada waktu itu baru 8 bulan. Jadi memang agak mustahil Pakar dapat sambungkannya sama seperti asal. Dan memang itu lah komplikasinya, Jawab Pakar.

Ainul tidak dapat gerakkan muka disebelah kanannya. Jika Ainul senyum atau ketawa, kita boleh lihat pipi disebelah kanannya tidak dapat digerakkan (mimik muka). Hanya di sebelah kiri mukanya sahaja berfungsi dengan baik.

Begitu juga ketika Ainul menangis. Kebiasaannya jika kita menangis, mata akan tertutup rapat. Tapi apabila Ainul menangis, hanya mata kirinya sahaja dapat ditutup rapat. Mata kanannya pula akan terbuka. Tapi alhamdulillah, ketika tidurnya, matanya kedua-dua belah dapat ditutup rapat. Ini pun cukup syukur!

BAKAL RUJUK PAKAR PLASTIK

Kalau dulu selepas pembedahan, memang nampak bengkak disebelah muka kanannya. Sekarang ini alhamdulillah, nampak sedikit surut. Much better berbanding dahulu.

Tapi apa pun, kami tetap bersyukur dan ini hanyalah masalah kecil. InshaAllah nanti bila Ainul dah besar, kami akan rujuk Pakar Plastik untuk buat reconstruction (Jika perlu).

Sebenarnya sebulan yang lepas kami memang sudah jumpa Pakar Plastik berkenaan saraf mukanya yang damage ni, Pakar Nasihat Ainul ini masih kecil. Budak kecil ni sel-sel dan saraf-sarafnya akan tumbuh baru setiap hari.

Jadi, berkemungkinan muka disebelah kanan Ainul boleh pulih sendiri. Mungkin. Sebab kanak-kanak bukan seperti orang dewasa. Kanak-kanak punya recovery sangat pantas.

Tapi andai kata bila sudah besar nanti, keadaan muka kanannya masih sama, Pembedahan Plastik boleh dilakukan. Tapi, bukan lah dalam masa yang terdekat. Mungkin tunggu Ainul 12 tahun dan ke atas. Tapi jika perkara ini mengganggu proses percakapannya, pembelajarannya, pemakanannya, mungkin pembedahan akan diawalkan.

Pakar menasihati, Biar lah Ainul main dulu. Dia dah banyak struggle pada awal kelahirannya. Biar Ainul rehat. Asalkan dia aktif, dia boleh makan, boleh bermain, leave her alone. Ainul perlu ruang setelah banyak melalui procedure procedure besar sebelum ini.

Bab muka Ainul ini minor sahaja. InshaAllah boleh dibaiki apabila besar nanti.

Pada kami, perkembangan Ainul yang sekarang sudah cukup berharga. Jauh beza dengan keadaannya dahulu. Alhamdulillah. Nikmat ini pun sudah membuatkan kami rasa syukur.

Yang lain-lain itu, biar lah masa yang menentukan. Biarpun rawatannya mengambil masa yang lama, itu tidak mengapa. Asalkan Puteri kami ini kekal sihat dan ceria seperti kanak-kanak yang lain


5 Tip Jaga Mak Ayah Yang Diserang Strok, Tambah Ilmu Dengan Perkongsian Tip Ini!

Kadangkala kita tidak menduga bagaimana ujian yang datang kepada kita. Anak yang sakit, juga mak ayah yang terlantar sakit merupakan ujian buat kita dalam
menghadapi sejauh mana kita bersabar dan bertindak dengan insan terbaik buat orang-orang yang tersayang.

Menjaga mak ayah yang sakit sememangnya satu tugas yang besar namun inilah tanggungjawab yang wajar kita galas dengan sebaiknya. Bukan mengelak daripada
memikul tanggungjawab ini.

” Lewat tahun 2002, keluarga saya diuji Allah swt dengan ibu saya yang terkena penyakit strok dan sekali lagi diserang pada Julai 2015. Dua kali dilanda
strok Mak masih mendapat belas Ilahi untuk kembali sembuh pada setiap kalinya meskipun tidak 100% pulih.

Pengalaman kami sekeluarga menjaga Mak yang strok ini telah mengajar kami banyak perkara. Tentang kasih-sayang, tentang sabar dan juga tentang redha.
Kadang-kadang Allah swt mendidik hati kita dengan cara yang sangat istimewa. Dan strok adalah salah-satu di antaranya.

Usaha untuk mengubati penyakit strok adakalanya bukan hanya terletak pada ubat-ubatan, barisan doktor atau hospital sahaja. Ia mungkin lebih daripada itu.
Apa kata ikuti 5 tip buat anak-anak yang menjaga ibu atau bapa yang strok ini cebisan dari pengalaman kami menjaga Mak yang strok sebanyak dua kali.

1. Buat Si Dia Tersenyum
Janganlah serius sangat. Kadang-kadang kerana tekanan kerja, kita bertukar menjadi orang lain (seperti Incredible Hulk). Menjaga ibu atau bapa yang strok
memerlukan banyak tenaga, sama seperti waktu mereka membesarkan kita dahulu. Bermula seawal pagi dengan membersihkan, menyediakan makanan, menjadi nurse (memberi ubat) dan menemani mereka sehinggalah ke tengah malam nanti.

Tidak kira betapa letihnya kita dengan urusan seharian, bertukar menjadi anak yang ceria sewaktu menjaga mereka. Senyum waktu pujuk mereka untuk mandi,
makan, ambil ubatan dan bersenam. Kadangkala mereka enggan buat sesuatu kerana terlalu letih dan tidak mahu menyusahkan kita. Ceritakan kisah lucu waktu
kita membesar dan buat mereka ketawa.

Kita mungkin boleh beli supplemen mahal atau bayar hospital terbaik tetapi kita tidak mampu membeli senyuman ibubapa kita. Senyuman ini akan hilang satu
hari nanti jadi lihat live depan mata sewaktu mereka masih ada di dunia ini.

2. Bantu Solat
Perasan tak waktu selepas solat kita akan merasa sangat tenang. Kita ada tempat bergantung harap dan bercerita 24 jam sehari. Begitu juga dengan ibu bapa
kita yang kurang sihat. Mereka kadangkala rasa sedih dan kecewa kerana tidak dapat menguruskan diri sendiri lagi. Kalau dahulu mereka yang mengajar kita
untuk berdiri, rukuk dan sujud, kini sudah tiba masanya untuk kita membantu mereka pula.

Mulakan langkah dengan bantu mereka mengambil wudhuk satu-persatu. Ingatkan langkah solat yang mereka mungkin terlupa (kerana strok memberi kesan kepada ingatan) dan duduk di tepi sehingga selesai. Tidak kira di rumah atau hospital, terdapat banyak cara Islam memudahkan urusan solat ini antaranya solat secara duduk, baring atau melalui kerdipan mata sahaja. Solat dapat memberikan ketenangan hati dan rasa redha kepada ibu bapa kita yang sakit.

Melihat ibu bapa kita bersolat sambil berbaring adakalanya menimbulkan rasa sayu juga. Satu hari nanti sama ada kita atau dia yang akan disolatkan begitu,
tidak tahu siapa yang akan pergi dahulu.

3. Sedekah
Mak selalu kata kalau kita memberi kita akan rasa gembira. Beri kucing yang datang ke rumah makan sehingga kenyang atau tolong orang tua melintas jalan.
Kalau orang tidak ucap terima kasih pun tidak mengapa. Kita memberi supaya Allah sentiasa sayangkan kita. Malah sepanjang hidup Mak dan Ayah pun mereka
sentiasa memberi kepada kita. Memberi pelajaran, kasih-sayang, berkorban masa dan wang ringgit untuk lihat kita bahagia.

Kini waktu mereka sakit semuanya sudah terbatas. Kita sebagai anak boleh membantu dengan mula memberi untuk mereka. Kita mungkin suka memasak, jadi masak dan sedekahkan atas nama Mak Ayah kita. Pandai mengajar boleh beri tuisyen percuma untuk anak-anak dari keluarga yang memerlukan. Bukan hanya wang ringgit boleh diberikan, tetapi kemahiran atau kepakaran kita yang boleh digunakan terus oleh orang lain.

Buat satu rutin khas untuk bersedekah atas nama ibu bapa kita. Sedekah ini memberikan ketenangan hati dan juga sebagai usaha untuk mengubati penyakit
strok yang dihidapi juga.

“Ubatilah orang yang sakit di antara kamu dengan sedekah”.

Hadis Riwayat Baihaqi

Tidak banyak yang dapat kita beri kepada kedua ibu bapa kita sepanjang hayat mereka. Sedekah adalah salah satu hadiah buat mereka yang hasilnya akan
dituai sehingga ke akhirat kelak.

4. Sabar Dan Solat
Walau bagaimana kuat pun kita mencuba, pesakit strok tetap mempunyai kelemahan mereka yang tersendiri. Mereka cepat terasa hati, mudah menjadi marah dan berasakan kita tidak menyayangi mereka lagi. Adakalanya badan yang letih membuatkan hati kita menjadi jauh juga. Kita memang hanya manusia biasa.

Ingat tak kecil-kecil dahulu kita pernah berguling-guling inginkan permainan kesukaan kita? Atau waktu remaja kita pernah melebihkan kawan-kawan
berbanding ibu bapa kita sendiri? Tetapi doa Mak dan Ayah tidak pernah putus buat kita. Mereka sabar dan sentiasa mendoakan kita. Di mana kita berdiri
pada hari ini adalah berkat kesabaran ibu bapa kita dahulu.

Jika hati mula menjauh, mengadulah pada Dia. Menangislah selepas solat tetapi jangan pernah tinggalkan Mak Ayah kita.

Mereka tidak pernah tinggalkan kita waktu kita berguling-guling dahulu. Rasa sakit akibat strok yang dialami mereka hanya Tuhan sahaja yang mengetahuinya.
Kita cuma perlu bersabar dan minta pertolongan dari Dia.

5. Doakan Mereka
Kita mungkin sudah berusaha segala-galanya. Menyediakan rawatan dan jagaan terbaik untuk ibu bapa kita yang terkena strok. Tetapi kuasa menyembuhkan tetap
urusan Ilahi.

Mak atau Ayah akan selamanya menyembunyikan kesusahan dan kesakitan yang mereka alami kerana tidak mahu menyusahkan anak-anak. Selain dari menjaga mereka
dengan sepenuh hati jangan lupa doakan ibu bapa kita setiap hari juga.

Cetak dan baca doa-doa yang tercatat di dalam Al-Quran ini dengan rasa rendah hati dan penuh keikhlasan mudah-mudahan urusan ibu bapa kita akan sentiasa
dipermudahkan.

Dan rendahkanlah dirimu terhadap keduanya dengan penuh kasih sayang dan ucapkanlah, “”Wahai Tuhanku! Sayangilah keduanya sebagaimana mereka berdua telah mendidik aku pada waktu kecil.

Surah Al-Isra’ : Ayat 24
Ya Tuhanku, ampunilah aku, ibu bapaku, dan siapa pun yang memasuki rumahku dengan beriman dan semua orang yang beriman lelaki dan perempuan.

Surah Nuh : Ayat 28

Ya Tuhanku, berilah aku petunjuk agar aku dapat mensyukuri nikmat-Mu yang telah Engkau limpahkan kepadaku dan kepada orang tuaku, dan agar aku dapat
berbuat kebajikan yang Engkau redhai; dan berilah aku kebaikan yang akan mengalir sampai ke anak cucuku.

Surah Al-Ahqaf : Ayat 15

Adakalanya dalam hidup ini, kita akan melalui situasi yang kita sendiri tidak tahu bagaimana untuk menghadapinya. Bukan mudah untuk melihat insan yang
paling kita sayangi seperti Mak dan Ayah dilanda penyakit seperti strok yang membawa pergi senyuman dan sebahagian kekuatan dirinya. Kita juga mungkin
berperang dengan diri sendiri, kerjaya dan pelbagai keperluan dunia yang menunggu kehadiran kita.

Apabila merasa buntu kembalilah kepada Dia. Di situ kita akan bertemu jawapannya.

Dan Kami perintahkan kepada manusia (agar berbuat baik) kepada kedua orang tuanya. Ibunya telah mengandungkannya dalam keadaan lemah yang bertambah-
tambah, dan menyusuinya dalam usia dua tahun. Bersyukurlah kepada-Ku dan kepada kedua orang tuamu. Hanya kepada Aku kembalimu.

Surah Luqman: Ayat 14

Mengejar dunia, kita sendiri tidak pasti apa penghujung cerita kita. Mungkin gembira, mungkin juga duka. Tetapi mengejar redha Mak dan Ayah, membolehkan
kita mendapat redha Ilahi.

Adakalanya Dia mengingatkan kita dengan cara yang sangat istimewa.

Strok ini seperti satu peringatan bahawa satu hari nanti kita mungkin akan rindu mendengar Mak dan Ayah memanggil nama kita hanya untuk sekali lagi.


Rupanya Ini Petua Awet Muda Untuk Wanita 40an. Minum Susu, Kunyit, Badam Dan Madu. Wanita Ini Amalkan Petua Alami Ini.

Ramai wanita ingikelihatan cantik sehingga menyebabkan ramai yang sanggup berhabis duit untuk melakukan suntikan ini.

Namun itu tidak semua mahu berbuat demikian sebaliknya memilih bahan-bahan secara semulajadi. Biarpun ia mengambil masa,namun ia tidak mempunyai kesan jangka masa panjang.

Ikuti cara wanita ini kekal awet muda terutama untuk wanita berusia 30 dan 40 an untuk menjaga kecantikan dalaman dan luaran.

RESIPI BUAT KULIT AWET MUDA DAN PINKISH DENGAN BAHAN DAPUR JEE.

Sejenis Kekna ni suka amalkan dengan bahan bahan semulajadi macam ni. Sebab kecantikkan bermula dari dalaman kita kan. Cantik dalam cantik la dekat luar tu.
Resipi ni Kekna dapat dari seorang aunty tau. Terujaaa kot kalau korang jumpa dia. Walaupun umur dia dah mencecah 60 an tapi dia punya awet muda tu nampak terserlah tau.
Bila risik risik dia pun bagi la petua resipi ni dan aunty ni cakap setiap hari minum sebelum nak tidur.

Bahan bahan mudah je nak dapat:

Susu rendah lemak
1 inci kunyit di tumbuk
3 Biji Badam di tumbuk kasar
2 Sudu Madu
Cara cara nak buat:
1. Panaskan susu terlebih dahulu dekat atas dapur dengan api yang kecil je.
2. Masukkan kunyit yang dah di tumbukkan. Kacau perlahan lahan dan akhir sekali baru masukkan badam.
3. Tuangkan susu tu dalam gelas. Baru la lepas tu masukkan dua sudu madu. Jika dapat madu asli lagi bagus.
4. Kacaukan dan boleh la minum susu yang sedap rasa lemak lemak manis ni tau.
Ha senang kan nak buat. Rajin tak rajin jee.

Kekna izinkan yang nak SHARE. Lagi bagus bertambah pahala korang tau sebab bantu kengkawan yang lain untuk sama sama nak kulit cantik juga


Nenek 73 Tahun Tetap Gagahkan Diri Cari Rezeki Demi Besarkan Cucu Yatim Piatu!

Walau susah manapun kita melihat sesorang itu menanggung kesempitan hidup, susah lagi orang yang sedang mengalaminya, ini seperti peribahasa Melayu ada menyebut; Berat Mata Memandang, Berat Lagi Bahu Memikulnya.

Begitulah kisah hidup seorang nenek berusia 73 tahun ini, sanggup berkorban dengan kudrat yang ada demi  membesarkan dua cucunya selepas kehilangan kedua-dua ibu bapa sejak 2008.

Difahamkan dua beradik  yang berasal dari Kampung Bunga Emas, Penambang, Kelantan ini hanya dapat menjadikan nenek mereka sebagai tempat menumpang kasih sepertimana memetik berita daripada myMetro.

Muhammad Aftarihan Arnia Mohd Asni, 17, dan adiknya Linafsha Arnia, 16, yang masing-masing bersekolah di Sekolah Menengah Kebangsaan (SMK) Penambang ketika ini bergantung hidup kepada nenek mereka, Kamariah Mat Ali, 73.

Menurut, Linafsha Arnia, arwah ibunya, Latifah Ismail, meninggal dunia pada 2008 selepas terbabit dalam kemalangan jalan raya di Pasir Puteh, manakala arwah bapanya pula, Mohd Asni Hussin meninggal dunia pada 2012 selepas mengalami tekanan perasaan akibat kehilangan ibu yang menjadi teman hidupnya selama ini.

Gambar Pengubat Rindu

“Ketika arwah ibu meninggal dunia, saya baharu berusia tiga tahun serta masih belum mengerti apa-apa dan hanya mampu menangis dan merayu supaya ibu bangun kerana menganggap ibu sedang ‘tidur’.

“Selepas menginjak usia dewasa, saya mula memahami dan kini hanya gambar ibu yang menjadi tatapan setiap kali mahu meluahkan rasa rindu yang semakin lama semakin menebal,” katanya ketika ditemui di rumah neneknya di Kampung Bunga Emas, Penambang, di sini, hari ini.

Terdahulu dua beradik berkenaan dikunjungi Penghulu Mukim Penambang, Zainuddin Zakaria.

“Besarkan kami dengan kudratnya…”

Linafsha Arnia berkata, walaupun kasih sayang ibu dan ayah tiada gantinya, namun perhatian yang diberikan oleh neneknya membuatkan dia dan abangnya melupakan kesedihan bergelar yatim piatu.

“Kini nenek yang menjadi ibu dan ayah kepada saya dan abang apabila menyediakan keperluan harian kami dua beradik termasuk memberi makan dan minum, malah nenek turut berjanji mahu membesarkan kami dengan kudratnya selain tidak akan memisahkan kami adik-beradik walaupun dihimpit kesusahan.

“Saya dan abang bersyukur kerana dikurniakan seorang nenek yang sangat penyayang serta menjaga kebajikan kami selama ini membuatkan kami bersemangat untuk meneruskan kehidupan walaupun menumpang kasih sayang.

“Beban nenek menjaga kami dua beradik sedikit ringan apabila saya dan abang masing-masing memperoleh bantuan bulanan daripada Jabatan Kebajikan Masyarakat (JKM) sebanyak RM150 yang boleh digunakan untuk membeli keperluan kami,” katanya.

Bagai Menatang Minyak Yang Penuh

Sementara itu, Kamariah berkata, meskipun kehidupan dia dan dua cucunya tidak semewah orang lain, dia tetap bersyukur.

Katanya, dia juga masih mempunyai kudrat untuk menjaga mereka berdua, walaupun menghidap penyakit kencing manis dan masalah kolestrol,

“Selepas kedua-dua ibu bapa mereka meninggal, dua beradik ini seolah-olah mengerti mereka kehilangan segala-galanya ketika usia masih setahun jagung.

“Saya akan menjaga kedua-dua cucu ini bagai menatang minyak yang penuh seperti diamanahkan arwah anak serta menantu walaupun kehidupan kami kais pagi makan pagi, kais petang makan petang,” katanya sambil mengelap air mata hiba.

Sumber: [su_button url=”https://www.hmetro.com.my/mutakhir/2021/12/788096/hanya-nenek-tempat-menumpang-kasih-metrotv” style=”bubbles” background=”#bba7fc” size=”2″]myMetro [/su_button]


“Para Isteri Perlu Bersedia Untuk Kehilangan Suami”. Kena Tahu Nombor Pin Kewangan Dan Telefon. Kisah Benar Ini Ada Pengajarannya.

Ajal maut ketentuan Ilahi. Siapalah kita untuk mengetahui bila tiba masanya. Bagi suami isteri setelah berumahtangga perlulah telus dari segala hal, bukannya hanya hal hubungan intim sahaja. Hal kewangan seperti nombor akaun, no pin dan pasword telefon dan sebagainya perlu diketahui oleh suami isteri.

Pahit untuk di telan..kisah rumahtangga

Saya nak kongsi cerita ex client rakan. Mana yang boleh ambil pengajaran tu, ambil sebagai teladan.

Hari ni wife pada exclient saya call. Dia nak tanya pasal claim insurans polisi suami (exclient) dia.

Rupanya suami dia baru 5 hari meninggal. Accident motor besar. Meninggal kat tempat kejadian cedera tang kepala.

Apa yang wife dia cerita, wallet dan phone arwah ada dijumpa, tapi duit cash dalam wallet takda langsung. Kemungkinan ada orang ambil kesempatan mencuri dalam keadaan sibuk masa nak tolong arwah accident.

Sebab arwah suami dia meninggal accident, maka polis ambil jenazah hantar ke hospital untuk post mortem.

Wife dia ralat sangat sebab tak dapat unlock phone arwah. Sebab tak tahu pincode phone arwah. Jadi dia tak dapat nak bagitau kawan-kawan arwah yang dalam contact phone.

Memburukkan keadaan si wife, bukan setakat tak tahu pincode telefon arwah. Malah wife tak tahu no pin kad-kad ATM arwah untuk keluarkan duit bagi belanja mengejut urus jenazah balik ke kampung arwah suami. Mujur bantuan sedekah keluarga yang ada dapat bantu sementara urusan kewangan.

Hari ni dah 5 hari arwah meninggal, abg arwah dah mula tanya pasal rumah dan harta peninggalan arwah (Kwsp). Si wife betul-betul sangat takut kalau rumah yang dia duduk jadi rebutan adik-beradik arwah. Sebab wifenya dah takde tempat lain nak pergi kalau kena keluar dari rumah.

Berbalik pada punca asal wife arwah call saya, bertitik daripada wifenya jumpa sijil insuran dengan businesscard saya pada kulit sijil. Dia sangat berharap ada berita baik yang boleh dia dengar daripada buku sijil  insuran yang dia jumpa.

Pahit untuk diterima, saya terus-terang bagitau yang tak boleh claim apa-apa langsung. Sebab sijil insuran arwah dah hampir setahun lapse. Dan saya masih ingat punca lapse sijil arwah, dia nak stop sebab rasa rugi duk bayar, maka dia stop bayar sampai la jadi lapse. Saya ada remind arwah sebelum lapse pasal hilang coverage lepas lapse, tapi dia bagi saya blue tick aja.

Seperti yang saya jangkakan, wife arwah macam tak dapat terima jawapan saya. Sampaikan dia cakap

“kenapa cik tak inform saya yang dia tak bayar.”

Lepas saya cool kan dia, baru suara dia seperti pasrah. Saya bagi dia beberapa cadangan untuk bantu dia

1. Pergi kwsp buat tuntutan kwsp arwah
2. Call socso semak apa yang boleh tuntut
3. Kumpul dokumen buku simpanan pelaburan, kad bank

Dan saya dengar jawapan yang tak berapa best…

“Saya tak pandai drive kereta. Nak pergi ke sana dengan 2 anak kecil susah. Saya kalau boleh nak setelkan cepat tapi tu la…”

Saya betul-betul tak tau nak cakap ape dah lagi. Rupanya wife arwah tak bekerja, semua urusan selama ni arwah suami dia yang buat.

Hampir 15 minit cakap, call ditamatkan dengan si wife seperti pasrah dengan musibah yang menimpa.

Saya nak pesan kat korang

1. Kita semua akan mati. Cuma tak tau bila. Datangnya mengejut.

2. Pincode phone, pin ATM sepatutnya diketahui ahli keluarga terdekat.

3. Ahli keluarga perlu tahu kat mana simpanan dokumen2 penting kita.

4. Kalau ada buat insuran, bagitau ahli keluarga.

5. Kalau dah stop insuran, pun perlu bagitau ahli keluarga.

6. Ada masalah bayaran insuran, bagitau agent, kalau tinggalkan bluetick aja tak selesai masalah.

7. Para isteri perlu bersedia untuk kehilangan suami. Certain perkara isteri perlu belajar berdikari contoh driving.

Mati datang bila-bila.
Apa persediaan kita?


Jangan Main-Main Dengan Doa Ibu. Perkongsian Ustaz Ini Bukti Doa Ibu Itu Mustajab!

Memang benar, jangan buat main-main doa seorang ibu. Doa ibu tiada hijab dan mustajab! Doa seorang ibu untuk anaknya akan membawa keberkatan hidup di dunia. Pernah bacakan, bahawa doa ibu setanding dengan doa Nabi untuk umatnya iaitu membawa kemuliaan, dapat menolak fitnah, membuka pintu rezeki, dan pintu hidayah.

Semoga perkongsian  pesanan daripada Ustaz Dr. Kamilin Jamilin  menjadi panduan bersama untuk membentuk keluarga mawadah dalam membesarkan anak-anak.

___________________________________________________________________

Andainya dengan tawfiq Allah saya memiliki sekelumit kejayaan, maka wanita mulia ini adalah rahsia dan kunci segalanya.
Saya tidak pernah khuatir dengan sebarang ujian dan dugaan hidup andainya saya mempunyai doa wanita ini yang saya bersangka baik termasuk dalam golongan yang Allah mustajabkan doanya.

Wanita ini tidak pernah lupa untuk mendoakan saya berpuluh-puluh minit lamanya, bersungguh-sungguh meminta setiap hari, setiap waktu solat fardu dan sunatnya.

Wanita ini akan berpuasa setiap hari musim peperiksaan saya sejak saya kecil lagi demi mendoakan kejayaan buat diri yang penuh kelemahan ini.

Saya terasa kuat dan tenang dengan doanya.

Saya tidaklah cerdik, apatah lagi rajin untuk menggapai kejayaan. Namun saya tidak pernah risaukan kegagalan kerana sentiasa ditemani doanya.

Andai saya ditanya rakan pada malam peperiksaan: “Kenapa nampak macam relaks je esok nak periksa?”, saya akan menjawab: “Apa nak risau, saya ada doa mak yang Allah pasti makbulkan” penuh keyakinan.

Bukan pelajar pintar

Ya, wanita yang menjadi rahsia kejayaan ini ialah insan teristimewa bergelar ibu yang telah berkorban segalanya melalui pelbagai keperitan hidup demi kebahagiaan anak-anaknya.
Walaupun pelbagai “luka” dan air mata yang telah beliau titiskan akibat masalah serta sikap saya ketika remaja dahulu yang sering menggurisnya, namun wanita yang saya panggil sebagai “mak” ini tidak pernah berputus asa dari doa dan bimbingan.

Dari pelajar benak yang mendapat 5 markah Quran, hingga memiliki anak-anak didik tahfiz Darul Siddir yang luar biasa kerana doa “mak”.

Dari seorang anak “moody” panas baran yang mensia-siakan 6 tahun persekolahannya dengan kegagalan, hingga menempuhi cabaran menuntut ilmu 10 tahun di luar negara kerana doa “mak”.

Dari seorang pembenci ilmu agama, menjadi pencintanya kerana doa “mak”.

Dari seorang yang bercita-cita memartabat bangunan pencakar langit, kepada impian memartabat sunnah Rasul kerana doa “mak”.

Ketika “mak” mengetahui saya akan diviva, dialah yang lebih cemas dan panik dari saya. Saya ditegur dan dibebel kerana kelihatan lebih sibuk dengan kuliah dan “travel” ke negara jiran beberapa hari sebelum viva.
Tapi saya hanya menjawab padanya sambil tersenyum: “Apa nak risau, kan ada doa mak?”.

Saya katakan padanya: “Mak doakan lulus pun jadilah”.
“Mak” menjawab: “Mak doakan lulus dengan cemerlang tanpa pembetulan”.
Saya membidas: “Mak, mustahillah boleh lulus viva Ph.D tanpa pembetulan! Dahlah tebal”.
Ujarnya”: “Mak tetap jugak nak doakan”.

Alhamdulillah kuasa Allah, semua urusan dipermudahkan.
Dari urusan penulisan tesis dengan pelbagai kesibukan yang melanda, hingga dipercepatkan urusan viva.
Malah dikurniakan penyemak-penyemak hebat yang bermurah hati menutup banyak keaiban diri, menganugerahkan kecemerlangan yang tidak layak dimiliki.

Namun jika doa seorang ibu telah dimakbulkan oleh Yang Maha Kuasa, siapakah lagi yang mampu menghalangnya??

Bagi yang masih memiliki “rahsia” ini, hargailah ia dan janganlah lupa memanfaatkannya selagi kita dan dia masih bernyawa.
Kelak apabila dia sudah tiada, segala penyesalan sudah tiada guna.
Barangkali kejayaan juga “terbang” entah ke mana.

Dalam pada itu, admin sertakan kisah dizaman Rasulullah mengenai kehebatan doa seorang ibu. Moga kita muhasabah diri dalam membesarkan anak-anak.

Rasulullah sollallahu `alaihi wasallam telah berpesan kepada kita betapa mustajab doa seorang ibu untuk anaknya. Dalam Sahih Muslim, baginga kisah seorang lelaki, Juraij, yang begitu kuat beribadah kepada Allah. Hari-harinya diisi dengan solat sunat. Beliau mempunyai tempat khas untuk solat – pondok kecil yang agak tinggi tempatnya.

Pada suatu hari, ibunya datang menziarahinya. Sambil mendongakkan kepalanya, si ibu memanggil anaknya: “Juraij, saya ibumu, cakaplah denganku!”

Juraij khusyuk beribadah dan berkata dalam hatinya: “Ya Allah, saya utamakan solatku atau ibuku?”

Juraij memilih meneruskan ibadahnya. Ibunya letih berteriak dan akhirnya meninggalkan tempat Juraij.

Esoknya ibunya datang dan memanggilnya lagi tetapi Juraij tidak mengendahkan dan terus beribadah.

Ibunya pulang ke rumah dengan rasa hampa dan marah dalam hatinya. Semasa itulah wanita itu berdoa: “Ya Allah, Juraij itu adalah anakkku, aku mahu bercakap dengannya tapi dia menolak bercakap denganku. Ya Allah, jangan engkau matikan dia kecuali Engkau tunjukkan padanya akan pelacur.”

Ada gembala kambing yang sentiasa menggembala kambingnya di sekita pondok Juraij. Gembala kambing itu terserempak dengan ‘bunga desa’ yang cantik. Mereka berasmara sehingga wanita itu hamil dan akhirnya melahirkan anak. Namun gembala itu menghilang.

Semasa ditanya orang kampung, anak siapakah itu, wanita ini sekadar menuding ke arah pondok Juraij. Orang-orang kampung beramai-ramai mendatangi Juraij dan memanggilnya dengan marah. Juraij keluar kehairanan. Mereka menuduhnya berzina sehingga wanita itu melahirkan bayinya. Juraij bertanya: “Di mana bayi itu”

Maka mereka membawa bayi itu menghadapnya. Juraij berkata: “Tinggalkan aku untuk solat dan berdoa.”

Sesudah itu, Juraij menepuk perut bayi dan bertanya: “Wahai bayi, siapakah bapamu?”

Dengan izin Allah, bayi itu menjawab: “Bapaku ialah gembala kambing di kampung ini.”

Penduduk kampung terkejut dan malu kerana merobohkan pondok Juraij dek tertipu oleh wanita itu. Mereka berjanji akan membangunkan pondoknya dengan emas dan perak, namun Juraij menlak dan meminta pondok seperti asalnya.

Rasulullah menyatakan kisah Juraij menunjukkan betapa kuat doa seorang ibu, apatah lagi yang disakiti anaknya.

Banyak iktibar daripada kisah Juraij.

* Kewajiban anak memenuhi panggilan ibu lebih utama dibandingkan menyempurkan ibadah sunat. Dengan hadith ini, dihukumkan menurut fiqah bahawa memenuhi panggilan ibu adalah wajib berbanding meneruskan solat sunat.

* Doa ibu sangat mustajab – sama ada maksud baik atau tidak. Oleh itu, ibu perlu berhati-hati dan usah ikut perasaan.

* Ibu harus sentiasa memantau dan mengambil tahu akan keadaan kehidupan anak-anaknya agar tidak terjadi salah faham antara kededuanya.

* Ibu haru ssentiasa mendoakan kebaikan untuk anak-anaknya, terlebih lagi pada waktu solat dinihari.

* Ibu harus sentiasa menjaga mulutnya dan usah mudah tersinggung – maafkanlah dan nasihatkan serta sentiasa berdoa untuk anaknya.

* Sebagai pengasuh, ibu perlu dilengkapi ilmu demi memupuk anak yang soleh.

Seorang alim besar, Syeikh Sya`roni Ahmadi Al-Qudsy berkata: “Doa ibu adalah seperti jelmaan malaikat, bahkan ibu adalah seperti jelmaan malaikat yang nampak. Ertinya, hati-hatilah dengan doa ibumu kerana doanya begitu cepat dikabulkan oleh Allah subhanahu wa ta`ala.”

Para ibu sekalian, berdoalah sentiasa akan kebaikan anak-anak anda di dunia dan akhirat.


Buat Sambal Belacan Je Pun,Tapi Bila Dipuji Suami Lagi Bertambah Sedap Rasanya.Suami Ni Kongsi Pengalamannya!

Perkongsian daripada suami ini ada betulnya tentang ragam orang perempuan bila dipuji oleh suami dalam bab menyediakan hidangan.

Nak tahu lanjut, jom semak perkongsian ini.

Isteri saya pandai memasak. Ramai yang puji masakan dia. Tapi ada satu benda yang dia buat saya tak boleh makan. Benda tu ialah sambal belacan. Saya rasa sambal belacan dia ada sesuatu yang mentah.

Saya pernah tegur dia, saya cakap kenapa sambal belacan ni rasa mentah ? Dia jawab sambil merengus, “makan jela”. Jadi selepas itu saya tak makan dah kalau dia buat sambal belacan. Saya malas nak bergaduh. Sebabnya orang perempuan ni kadangkala 10x kita puji masakan dia, dia tak nampak. Tetapi yang kita tegur sekali tu lah yang akan berkesan dalam hati dia.

Selepas anak kedua saya dilahirkan, emak saya ada datang ke Istanbul menziarahi kami. Saya minta mak saya buatkan sambal belacan. Sebab saya memang suka makan sambal belacan emak saya buat. Lepas tu isteri saya mengomel pada mak saya yang dia selalu buat sambal belacan tetapi saya yang taknak makan.

Lama juga saya fikir macam mana nak bagitahu dia yang dia sebenarnya pandai masak, cuma saya memang tak boleh makan sambal belacan dia. Pada suatu hari saya dapat idea. Saya tunggu mood dia betul-betul ok. Kami sedang bersiap sedia untuk makan tengahari. Saya pun buat-buat seperti bercakap dengan anak-anak.

“Sedapnya umi masak, bestkan dapat makan sedap hari-hari. Tapi itulah, banyak-banyak yang umi masak, cuma satu je yang abi tak boleh makan, sambal belacan yang umi buat”. Lepas dengar saya cakap macam tu, dia senyum je sambil cakap “yela nanti umi buat sambal belacan macam abi suka”.

Percaya atau tidak dialog tersebut telah berlaku pada 2 tahun lepas. Dan baru-baru ini kami ada buat majlis rumah terbuka untuk komuniti Malaysia di Istanbul. Isteri saya ada buatkan sambal belacan, dan sambal belacan yang dia buat itu sangatlah sedap tidak terperi. Kalau tak percaya boleh tanya tetamu yang hadir baru-baru ini ke rumah kami.

Bulan depan cukup ulangtahun ke 5 perkahwinan kami. 2012 kami berkahwin, 2015 saya baru jumpa ayat yang betul untuk menegur dia dan 2017 baru saya dapat merasai sambal belacan yang sangat sedap. Itulah dia namanya perkahwinan. Bukan kahwin je terus ‘happily ever after’. Ada banyak perkara akan mengambil masa. Kadangkala sangat lama. Tambahan pula jika tidak bercinta sebelum kahwin.

Itu baru satu bab, bab sambal belacan. Belum bab-bab lain. Jika orang tanya apa itu perkahwinan ? Saya akan jawab “sumpah ! Perkahwinan adalah satu perjalanan yang sangat panjanggggg!” Perkahwinan bukan seperti drama pukul 7 petang. Bukan juga seperti yang dipamerkan oleh instafemas. Kita nak bahagia bukan sahaja depan kamera tetapi juga disebalik kamera.

*Berkahwin atau tidak, bercerai jadi duda atau janda, ada anak atau tidak, yang penting kedudukan kita disisi Allah SWT.


5 ‘Resipi’ Buat Face Mask Sendiri. Super Mudah Dan Memang Terlajak Berkesan!

Amalan memakai face mask untuk melengkapkan rutin penjagaan kecantikan wajah bagi seorang wanita memang diakui memberi kesan yang hebat pada kulit wajah. Diakui kulit akan menjadi lebih lembut, cerah dan berseri.

Pada kebiasaannya, mask ini mempunyai pelbagai jenis dengan tawaran harga yang berbeza-beza di pasaran. Ini secara tidak langsung memudahkan untuk kaum ibu membuat pilihan dalam perawatan kulit wajah dengan melakukannya sendiri di rumah tanpa perlu menghabiskan masa yang lama di salon kecantikan.

Pun begitu, ada juga antara kita lebih suka kiranya dapat membuat sendiri produk kecantikan untuk kegunaan peribadi. Selain dapat dipastikan kebersihan dan kualiti bahan yang digunakan terbaik untuk menghasilkannya. Malah apa yang lebih penting cukup menjimatkan. Memandangkan bahan yang digunakan cukup mudah didapati hatta ada di dapur sendiri.

Untuk itu, jom ketahui 5 resipi buat face mask yang dikongsikan oleh The Beauty Hack HQ ini. Semoga ilmu ini memberi manfaat untuk kita bersama.

OAT & Honey Mask (kulit sensetif)

Bahan-bahan yang diperlukan:
1/2 cawan yogurt susu
1/3 tepung oat
2 sudu teh madu

Cara buat :

Campurkan kesemua bahan di atas & gaul sehingga menjadi mask. Sapu pada muka selama 15-30 minit. Boleh pakai 2 kali seminggu.

Avocado Treatment (kulit kering)

Bahan-bahan yang diperlukan:
1/2 avocado yang sudah masak
1 sudu teh plain yogurt
1 sudu teh madu

Cara buat :

Banana Mask (Kulit Kusam)

Bahan-bahan yang diperlukan:

1/2 pisang yang telah dihancurkan
1 sudu besar jus orange
1 sudu besar madu

Cara buat :

Spirulina Mask (kedut&Breakout)

Bahan-bahan yang diperlukan:

1/2 sudu teh air spirulina
Sebiji pisang yang sudah dihancurkan
1 sudu teh fresh lemon juice

Cara buat:

Pumpkin Facial (sunburn)

Bahan-bahan yang diperlukan:

1/4 cawan puree labu
1 biji telur
2 sudu teh madu

Sumber : The Beauty Hack HQ


Ni Penting Buat Aktiviti Bersama Anak. Selain Wujudkan ‘Bonding’, Kita Dapat Ajar Dengan Cara Menyeronokkan

Sudah menjadi lumrah, apa sahaja perkara yang menyeronokkan, aktif dan meriangkan, itulah yang membuatkan anak-anak kita teruja untuk lakukan dengan bersemangat dan bertenaga. Bahkan, sepanjang anak-anak kita belajar di sekolah sekali pun, ada sahaja elemen ceria dan menggembirakan dipraktiskan oleh guru-guru untuk menarik perhatian anak-anak kita untuk belajar.

Hakikatnya banyak aktiviti yang menyeronokkan boleh kita lakukan bersama anak-anak di rumah. Bahkan setiap kali melakukan aktiviti tersebut, kita sebenarnya sedang mendidik anak-anak menjadi seorang yang rajin, pandai berdikari, bertanggungjawab dan penyabar. Selain tidak dapat dinafikan, inilah juga caranya untuk kita anak beranak wujudkan ‘bonding’ yang erat.

Rasanya inilah aktiviti paling anak-anak suka lakukan pada hujung minggu bersama seorang ayah. Maklumlah ketika inilah anak-anak kita dapat bermain air dengan gembira sambil cuci kereta. Jadi masa dan ketika inilah kita dapat terangkan pada anak-anak betapa pentingnya penjagaan kebersihan.

Bukan sahaja badan kita perlu mandi setiap hari, tetapi kereta pun kena ‘dimandikan’. Begitu juga dalam bab berjimat dalam penggunaan sumber air, setidak-tidaknya anak-anak tahu bila masanya perlu tutup paip dan ini sekali gus menjadikan mereka lebih bertanggungjawab untuk elak berlakunya pembaziran.

Anak-anak suka melukis dan mewarna. Bagi mereka itu suatu aktiviti yang cukup menghiburkan dan aktitivit ini sebenarnya bagus untuk membantu menajamkan pemikiran, meningkatkan skil dan mengembangkan kreativiti anak-anak.

Aktiviti melukis juga dapat membantu supaya anak-anak dapat meluahkan emosi serta apa terbuku di hati mereka dengan kaedah lebih santai. Selain itu, dengan melukis boleh mengembangkan kreativiti anak secara semula jadi. Biarkan anak-anak meneroka aktiviti ini dan mencipta imaginasi sendiri. Mungkin anda mungkin terkejut untuk melihat sejauh mana kreativiti mereka!

Alangkah bagusnya sekiranya kita juga dapat luangkan masa untuk melukis bersama anak-anak. Selain memberi pelajaran baru, aktiviti sebegini mengeratkan lagi hubungan ibu bapa dan anak-anak.  Hasil lukisan bersama ini boleh anda simpan buat kenangan yang cukup berharga untuk seisi keluarga.

Ada ibu ayah anggap aktiviti ini biasa-biasa sahaja tetapi bagi anak-anak inilah masa yang ditunggu-tunggu. Lebih-lebih lagi aktiviti sebegini dapat membantu mendidik anak untuk mengetahui lebih lanjut berkenaan pemakanan sihat.

Dalam usia muda, anak-anak mudah menyerap maklumat dan belajar benda baru. Waktu ini adalah paling sesuai untuk mereka belajar tentang pemakanan yang baik dan tabiat makan yang sihat.

Ibu bapa boleh menyuntik pemahaman pada anak-anak dalam penyediaan sajian makanan dengan cara memasak yang sihat, seperti mengukus, memanggang atau membakar berbanding kaedah menggoreng. Sebagai contoh, memanggang ayam adalah lebih sihat dan kurang berminyak berbanding menggoreng.

Dalam masa yang sama, menggalakkan mereka menyertai proses penyediaan makanan, daripada merancang sehingga membeli bahan dan memasak. Justeru, anak dapat mengenali jenis makanan sihat yang mengandungi karbohidrat, sumber protein, vitamin dan sebagainya.

Mereka penuh dengan imaginasi ketika melihat bahan-bahan tersebut. Bahkan ini juga cara terbaik untuk kita perkenalkan jenis-jenis tepung, membezakan rasa, mengenal warna dan sebagainya kepada anak-anak dengan lebih menarik.

4. Menyanyi Bersama

Mengikut kajian, muzik juga dapat membantu perkembangan otak terutama otak kiri yang berfungsi sebagai ‘intelligent quotient’ (IQ) yang bermaksud kemampuan intelektual. Justeru, dengan menyanyi dapat meningkatkan kepintaran anak-anak dalam berfikir dan menyelesaikan masalah.

Justeru, aktiviti menyanyi bersama anak-anak bukan mereka sahaja merasa kegembiraannya malah kita juga dapat rasa kebahagiaannya. Aktiviti sebegini juga dapat mengeratkan hubungan antara anak dan ibu bapa

Pun begitu, jika inginkan saat menyanyi ini lebih unik dan istimewa, jadi apa kata kita cipta momen hebat dengan sama-sama menyertai pertandingan peraduan Champs Vitamin C 250mg + Zinc Effervescent di mana anak-anak boleh menyanyikan lagu Didi & Friends X Champs | Champs Vitamin C 250mg + Zinc Effervescent Pilihan Sihat.


Paras Diabetes Tinggi, ‘Mak Jah’ Dimasukkan Ke Hospital

Pelakon veteran, Maimunah Ahmad atau lebih dikenali sebagai Mak Jah dimasukkan ke Hospital Ampang pada Khamis lalu akibat paras diabetes yang tinggi.

Khabar ini dikongsikan oleh Presiden Persatuan Kebajikan Artis Veteran Malaysia (PKAVM), Tukiman Radion di mana Mak Jah dibawa oleh anaknya selepas mendapati keadaan ibu yang kurang bermaya.

Pun begitu, keadaan Mak Jah ketika ini adalah semakin baik berbanding sebelumnya termasuk bacaan paras diabetes.

“Selepas menerima rawatan, keadaannya semakin baik berbanding sebelumnya. Bacaan paras diabetes juga dah turun,”ujarnya.

Bagaimanapun, pelakon berusia 73 tahun itu masih ditahan di hospital dan belum dibenarkan keluar oleh doktor kerana bacaan paras gula yang turun naik.

Tukiman berkata demikian ketika dia hadir meluangkan masa melawa Mak Jah bersama Timbalan Presiden PKAVM, Amran Nasarudin dan Chef Yang Jamil (Setiausaha PKAVM) semalam.

Dalam pada itu, Tukiman meluahkan kesyukuran atas perkembangan positif yang ditunjukkan oleh Mak Jah ketika mereka sedang melawatnya di hospital.

“Alhamdulillah, dia dalam keadaan sedar dan boleh berbual dengan kami. PKAVM juga bagi sedikit sumbangan berbentuk kewangan dan sokongan moral.

“Ia perlu supaya dia rasa tenang dan tahu ada yang ambil berat terhadapnya,”ujarnya.

Di kesempatan itu, Tukiman dan ahli PKAVM mendoakan Mak Jah kembali sembuh seperti sediakala memandangkan dia seorang yang aktif dan sering terbabit dalam program anjuran persatuan.

“Sebagai Presiden, saya memohon jasa baik badan kerajaan dan ahli korporat serta individu yang berkemampuan untuk memberi sumbangan kepada PKAVM.

“Semoga dengan sumbangan terbabit dapatlah kami membantu ahli yang memerlukan bantuan.” katanya.

Malah, dia juga memantau perkembangan Mak Jah dan berkongsi dalam kumpulan WhatsApp ahli PKAVM.

Sumber: Harian Metro


Suburkan Tanaman Guna Sisa Bahan Dapur Je. Mudah, Jimat & Bebas Bahan Kimia!

Untuk menyuburkan tanaman bukan susah pun, guna je bahan-bahan buangan di rumah.

1. Pernah sekali kekya cuba petua siram dengan air ajinomoto. Sekali kekya tengok daun kari keluar besor-besor daunnya. Siap ada buah kari lagi.

Sukatan untuk baja air ajinamoto. Satu paket kecil ajinamoto 33g lepas tu kekya campur dengan satu baldi air. Pastikan air baja ajinamoto dibiarkan semalaman. Lepas tu baru boleh terus siram dekat tanah bukan dekat pokok tau. Siram sekali seminggu. InsyaAllah menjadi.

Biasanya kekya siram pakai air ajinamoto ni untuk pokok kari, pokok pandan, pokok kunyit, pokok bunga kantan dan pokok limau purut. Semua kekya siram air ajinamoto ni.

6. Baja Tahi Ayam boleh suburkan tanah sebab bahan organik di dalamnya mudah mereput. Baja ni berikan nutrien dan organisma untuk kesuburan tanah. Kelebihan baja tahi ayam lebih cepat terkompos dan mudah larut apabila kena air jadi nutrient akan mudah diserap oleh pokok.

Baja tahi ayam bagi tanah subur dalam jangka masa yang panjang berbanding penggunaan baja kimia. Sebab tu baja tahi ayam popular untuk pertanian.

Pokok kari memang suka air dan baja tahi ayam yang belum proses sebulan sekali kekya akan bagi baja ni. Kadang-kadang 2 minggu sekali

. Pokok kobis, pokok terung, pokok bendi, bayam brazil, pokok kacang botol, pokok sawi, pokok kangkung, pokok tomato dan petola. Kekya gunakan baja AB. Boleh beli dekat online shopee. Guna kaedah siraman fertigasi.

Kekya guna baja AB yang dah jadi cecair. Korang boleh beli serbuk baja AB. Balik rumah larutkan jadikan cecair boleh dapat 10 liter pati baja AB. Ada juga jual baja AB yang sudah siap dibancuh tapi rugi beli yang sudah siap dibancuh. Biasa kalau beli baja AB dia dah siap tulis sukatan bancuhannya. Boleh juga tanam sayur guna kaedah hydroponic bagi yang tiada tanah.

Racun sayur kekya sembur yang organik. Kadang-kadang kekya guna juga ubat serangga brogard dan ubat cuka kayu. Bagus untuk halang serangga. Ada jual kat shopee. Kekya sembur ubat serangga ni pakai spray 2 minggu sekali.

Extra Tips
Biasanya kalau kita beli anak pokok Limau kasturi mesti siap ada yang berbuah lagi. Bila ada buah. Kita akan tertarik untuk membelinya tapi kita silap bila kita tanam. Lama kelamaan daunnya mula takda tinggal buah sahaja. Jadi pastikan bila tanam dalam pasu atau atas tanah kena buang semua buahnya tujuan untuk bagi pokok fokus kepada pembesaran pokok dan daunnya bukan buahnya. Kena rajin-rajin cantas dahan atau daun yang rosak supaya pokok keluarkan tunas yang baru.


Bonda Rozita Ibrahim Kongsi Kisah Besarkan Anak-Anak. Ada Pengajaran Situ. Deep!

Memang benar, sebagaimana yang dikongsikan oleh pengasas Jamu Ratu Malaya, Bonda Rozita Ibrahim mengenai kisah bagaimana anak-anaknya terutama Datuk Aliff Syukri dan Noor Hayati Kamarzaman (atau dikenali Yati Sendayu Tinggi) menjalani kehidupan susah semasa kecil.

Namun, setelah masing-masing mempunyai identiti tersendiri sebagaimana dengan anak-anaknya lain dengan perkahwinan keduanya.

Baginya, apa jua ujian yang dilaluinya dengan anak-anak dan perkahwinan ia adalah rencana yang Allah tentukan.

Ikuti perkongsian bonda mengenai anak-anaknya yang punya karektor tersendiri.

SETIAP ANAK PUNYA SIKAP BERBEZA.

“Anak saya 6, yang hidup perangai lain2 : Yati Kri Arwah Ani , 3 beradik itu anak arwah AZman , mereka ni anak yg betul2 duduk zaman miskin, cari uban lah sampai buku ketiak kaki bagai digodek si Kri, masa kecik rambut sy paling dia suka mainkan

DULU YATI DAN KRI ANAK ORANG MISKIN…

“Anak ber2 Yati Kri ni byk jasa sejak kecik dgn sy, masak , kemas rumah jaga adik..Anak org miskin ber2 ni bahasa mudah kita ibaratnya “ pembantu rumah “ …maaflah pd anak2 statement ni sekadar iktibar pd org lain

“Anak2 arwah Azman semuanya periang , jiwa kebal, suara nyaring..Kri mulut kata kakaknya “ mmg tak boleh blah” (Kalau xtahan jgn dekat dia , pasti mengena lah ketulang sum2 kita bahasanya tajam menikam dibuatnya)

“Kri kalau tengah berak pun call sy “ Mak sy berak ni , Kalau x berak xda masa call Mak ..Mak pulak semanjang bizy xda masa nak dengar suara sy..”

“Yati agak berjaga mulutnya , bijak dn tertib , suara garau jantan dn ke2 anak ni pembersih rajin

Husnuzon, doa elok-elok pada anak

“Anak Azhar sy dapat ; Ajim Ajah ..Mereka dilahirkan senang dn xbyk benda mereka kerja teruk x dan xrasa jd survivor macam Yati kri..lasak dn kental juga sgt jauh lah mmg xsama ..( anak ni kalau kita cakap lbh2 mereka ingat kita bandingkn ..So senyap lg baik)

“Ain Amani lagi pelik :Ain lembut sgt baik “ hari2 Alquran dn xbanyak dosa budak ni aduh malu lah kita org besar” KRI PANGGIL DIA MALAIKAT SBB BAIK SGT

“Adik sebiji macam sy dn susah kontrol , perangainya husnuzon doa elok2 pd anak2 , bab sembahyang nak kena suruh ..!! Yg si kakak ain masuk Azan solat terus, byk sgt dapat hafal Quran .
“Aduhai anak2 ujian , dulu perkahwinan ujian ..Allah punya rencana pd hambaNya.

Dalam pada itu, diruangan komen, netizen mengakui apa yang dikatakan oleh bonda bahawa setiap anak-anak punya rezeki yang berbeza dan bersetuju bahawa bukan senang untuk membesarkan anak-anak.

Begitu lah perkongsian seorang ibu mengenai anak-anaknya. Aura ibu yang hebat akan memberi kesan positif pada diri anak itu.


“You Are So Good. You Can Go To Heaven.” Nota Doa Anak Untuk Zahiril Adzim Buat Netizen Terharu &Tersentuh Hati!

Anak anugerah terindah yang menjadi penyejuk mata dan penawar di hati setiap pasangan yang sudah berkahwin.

Segala kasih sayang dicurahkan sepenuh hati dan sebagai balasan ibu bapa hanya mahukan anak-anak yang soleh dan solehah, yang boleh mendoakan mereka bila tiada kelak.

Jika baik teladan yang kita tunjukkan maka baik juga perlakuan si anak. Itu yang diharapkan oleh kita sebagai ibu bapa kan.

Perkongsian pelakon Zahiril Adzim tentang anak lelakinya cukup menyentuh hati sesiapa yang membaca di instagramnya.

Si kecil bernama Nadi Anaqi yang baru berumur 4 tahun itu memberikannya sekeping nota yang ringkas namun cukup menyentuh hati.

“Dad you are so good. You can go to heaven,” tulis Anaqi di dalam surat berkenaan.

Itu luahan hati si kecil terhadap bapanya yang juga akan kesyurga kerana seorang yang baik.

“Alah, alah.. Allahumma ameen. Thank you buddy, we all gonna go into heaven, inshaaAllah.
.
“Kita doa untuk ibu bapa kita, anak – anak akan doa untuk kita,”tulis Zahiril di ruangan kapsyennya berkenaan surat tersebut.

Perkongsian Zahiril akan surat itu mendapat reaksi pengikut di laman tersebut. Rata-rata memuji akan cara Zahiril dan Shera Ayob membesarkan anak tunggal mereka itu dengan baik.

Doa Anak Soleh

Cantiknya Tulisan

Tak kurang yang memuji tulisan Anaqi dalam usianya itu.


“Correcting Is Good, Tapi Ada Adabnya.”  Farah Lee Kongsi Cara Betul Tegur Silap Anak Pilih Perkataan Dalam Ayat Tanpa Calarkan Emosi Mereka!

Kalau sebut sahaja nama Farah Lee, pasti terbayang kaletah permata hatinya, Maream Asabel yang cukup memang comel dan bijak. Walaupun masih kecil, namun Maream nampak cukup matang dan mudah diuruskan oleh ibunya sendirian.

Sementelah Farah Lee kini sedang melanjutkan pengajian di United Kingdom dalam Bidang Pendidikan Khas Kanak-Kanak turut ditemani Maream.

Ada sahaja gelagat mereka yang melucukan dimuat naik di laman instagram milik Farah. Bukan itu sahaja, Farah juga rajin berkongsi tip keibubapaan bersama pengikutnya. Terbaru, dia memuat naik satu video cara menegur anak yang tersilap memilih perkataan dalam sebutan.

“Ulang semula ayat dengan perkataan yang betul. Secara tak langsung, anak akan tahu apa ayat yang silap digunakan.  Jika tegur secara terus, mereka akan takut-takut untuk cakap. Terutama sekali kalau kita tegur di depan orang ramai. Hopefully, kita boleh ubah cara parenting supaya anak-anak belajar lebih efisien.

“Bila kita selalu tegur directly, secara tak langsung akan create bigger gap between adulthood and childhood. Akan menjurus kepada kanak2 refuse to try using new words, less conversation between adult-kid sebab mereka rasa tak selesa because of the gap created by us, leads to less exposure to new vocab etc,” ujar Farah lagi.

Perkongsian tersebut mendapat respond positif dari pengikutnya. Ada yang berkongsi pengalaman mereka sebelum ini.


“Coretan Buat Semua Ayah, Jadilah Lelaki Terbaik Buat Anak Anda.” Syahdu Perkongsian Ustazah Ni!

Setiap kata-kata nasihat yang keluar daripada mulut seorang ayah, nyata bukan kata-kata manis sekadar dibibir sahaja malah penuh memberi makna dan mendalam buat pedoman seorang anak untuk meneruskan hidup. Semua itu bagi seorang ayah, tiada apa yang diharapkan selain anak-anak yang ditatang berjaya menjadi manusia yang berguna di dunia dan akhirat.

Berkongsi rasa kerinduan terhadap susuk tubuh lelaki bergelar ayah, Ustazah Asma Harun berkongsi kisah di akaun fbnya dan coretan ini benar-benar membuatkan netizen yang membacanya juga terasa terkesan di hati dan bersama kita ambil manfaat daripada perkongsian hebt ini. Jom semak.

RINDU YANG TIDAK KESAMPAIAN

Dalam riuh rendah orang sekeliling, selalu sahaja hati ini tiba-tiba rasa sunyi sepi sayu, halus sahaja rasa tu tapi menghiris². Air mata laju tidak terbendung. Rindu yang sangat dalam.

Saat saya rasa lemah, sedih, sakit, sempit dalam melalui jalan dakwah ini, saya cuba pejamkan mata dan bayangkan wajah lembut dan kata² arwah ayah. Rindu suara ayah. Ayah baru sahaja pergi tahun lepas.

Masih jelas dalam ingatan, satu ketika saya dah nekad nak berhenti daripada teruskan master, rasa dah tak boleh nak siapkan thesis. Waktu itu juga ujian bertalu-talu, dihimpit dengan tekanan di tempat kerja (belajar dan kerja sepenuh masa), mengandung kali ke 7 dan keguguran (dr. kata kandungan terhenti pembesaran mungkin terlalu stress), tanggungjawab sebagai ibu dan isteri, jadual kuliyah dan ceramah, masalah keewangan dan lain-lain. Ketika itu saya rasai sakitnya kemurungan.

Dalam tempoh dua tahun, selalu mengunci diri masuk bilik bila due date assignment dan exam, walaupun orang kata ustazah buat cincai je asal lulus sudah, tapi sudah terbiasa mesti mujahadah dalam belajar, target mesti A dan 3.8 ke atas, di situ ada nikmatnya.

Paling sedih bila anak kecil duk ketuk-ketuk pintu menangis sebab nak kita, macam-macam alasan mereka bagi, nak bagi beg la, nak tunjuk sesuatu la, selalu juga kalah pujuk rayu anak. Suamilah yang banyak berkorban. Banyak sangat. Moga Allah berkatimu.

Arwah ayah selalu telefon tanya khabar dan bagi semangat supaya habiskan belajar. Satu ketika saya telefon ayah bagitahu perlu berhenti kerana keadaan saya dah teruk dari sudut emosi, fizikal dan mental. Ayah terdiam seribu bahasa. Saya tahu ayah sangat sedih.

Tak lama lepas tu ayah telefon, Ayah kata..

“Asma’, cuba lihat orang bukan Islam yang bersungguh belajar hingga PhD untuk dapat habuan dunia, kita ni belajar untuk dunia dan akhirat, tak cukupkah SYURGA ALLAH sebagai pengubat segala sakitnya ujian tu, betulkan niat Asma’, buat kerana Allah”.

AllahuAkbar, ketika itu saya terduduk hanya mampu menangis sahaja. Teresak-esak. Saya ditegur lembut oleh ayah, saya nak siapkan master sebab nak kejar pengiktirafan manusia atau kerana mendalami ilmu kerana cari redha Allah, untuk perbaiki diri yang serba lemah.

Jika kerana manusia, maka kita sentiasa akan diuji dengan manusia. Jika kerana Allah, Dia sentiasa ada dalam hati, dalam langkah dan jatuh bangun kita.

Saat itu ditikar sejadah memohon ampun pada Allah, kerana lemah menjaga niat, meletakkan tujuan dunia itu lebih besar daripada akhirat. Betul-betul merayu minta tolong dengan Allah, tunjukkan jalan, bukakan kekusutan dan leraikan belenggu yang mengikat.

AllahuAkbar, Dia ya Saami’ Maha Mendengar, Dialah ya Qaarib Yang Maha dekat. Tekanan demi tekanan rupanya laluan untuk merasakan nikmatnya kalimah,

لا حولا ولا قوة الا بالله

AllahuAkbar, Allah buka satu persatu jalan keluar setiap kesulitan, kesempitan dan kesakitan. MasyaAllah Maha Baik Allah ya Barr, rupanya Allah tidak membiarkan saya selesai pengajian sebelum jelas akan niat dan tujuan. Itulah Tarbiyyah Allah kepada hambanya yang lalai. Fahami dan yakinlah Allah ya Rahman ya Rahim sentiasa sayang kita.

Ayah, duhai ayah. Tak mampu nak tuliskan kebaikan ayah. Peringkat awal saya mula langkah untuk berdakwah, ayah lah yang sanggup bersusah payah membaca dan mencatatkan nota, lalu telefon menjadi perantaraan kami hingga berjam-jam.

Ayah akan tanya esok ceramah dimana dan tajuk apa, Ayah akan berikan isi penting dan dalil yang berkaitan. Ayah selalu tegaskan, hafal dalil Quran, Hadis dan Sirah, jangan cakap kosong, semua kena semak dulu, nak sampaikan ilmu buat betul-betul.

Selesai ceramah ayah telefon lagi, bertanya bagaimana ceramah tadi. Seringkali saya cakap nak berhenti, malu sangat sebab penyampaian yang teruk, gugup sampai hilang habis isi, suara pun terketar-ketar. Tiap kali itu Ayahlah yang tidak henti beri semangat. Ayah tak pernah hilang percaya walau anaknya sendiri tak yakin lagi. Ayah duhai ayah. Tak mampu lagi catatan ini diteruskan..

Coretan ini buat semua ayah di dunia, jadilah lelaki yang terbaik buat anak anda. Sekali anda menjadi seorang ayah, iya adalah untuk dunia dan akhirat. Andalah tokoh paling penting dalam hidup anak, jadilah contoh yang terbaik, anda akan sentiasa hidup walau telah pergi.

Rindu bertamu menguatkan lagi rasa ingin bertemu, moga di Syurga Allah tempat kita semua kembali bersatu, insyaAllah.


Giliran Balik Raya, Itu Atas Ihsan Suami! Tapi Sebelum Tu Lihat Dulu Ihsan Isteri Pada Suami. Nyata Banyak!

Menarik sungguh perkongsian daripada seorang suami ini dalam memberi kupasan tentang isu balik kampung secara  bergilir-gilir ni.

Namun bila mana jika ada suami yang dengan sengaja enggan pula pulang ke kampung isteri bila sampai giliran, baik amati perkongsiannya ini.Semoga memberi pencerahan buat Encik suami tentang hal ini dan dapat berlaku ihsan kepada isteri.

“Tahun ni rumah suami, tahun depan rumah isteri…”

Giliran balik raya…

Kebiasaannya setiap kali nak raya, maka akan keluarlah posting-posting tentang giliran balik raya…”Giliran balik raya ni sebenarnya adalah sesuatu yang tak wujud dan ianya atas konsep ihsan seorang suami kepada isteri.”katanya…

Betul, tepat, konsep ihsan, jadi suami tak  wajib ikut kehendak isteri untuk beraya di kampung isteri…so,

“Tahun ni rumah suami, tahun depan rumah suami, tahun 2021 rumah suami, tahun 2099 rumah suami”

Mari kita tengok beberapa konsep ihsan isteri dalam rumahtangga kita…

Isteri wajib tak buat kerja-kerja rumah? Tak wajib, tapi disebabkan dia nak jadi isteri yang baik, dia faham yabg suami dia letih mencari rezeki, dia faham yang suami dia  tak de masa untuk buat, maka dia buat…tugas isteri hanyalah melayani suami sahaja, ini kewajipan dia, bukan kerja- kerja rumah…ini ihsan isteri ke atas seorang suami..

Isteri wajib bekerja tak? Tak wajib…tempat isteri sepatutnya dimana? Dirumah…jadi kenapa isteri bekerja? Menolong membantu meringankan beban suami dalam menguruskan rumahtangga…meringankan beban, bukannya mengambil alih beban…ada tak isteri tolong bayar bil utiliti tiap-tiap bulan? ada tak isteri kongsi bayar ansuran rumah, ansuran kereta? Ada, dan bilamana dia buat semua tu, dia tolong bayar, itu ihsan isteri ke atas seorang suami…kalau suami dia mampu, dia tak perlu untuk buat smua tu…dia hanya duduk dirumah tengok samarinda…

Isteri ada hak tak ke atas duit gajinya? Ada, hak sepenuhnya, hak total…suami boleh guna duit isteri tak? Kalau isteri izinkan dan redha, boleh…kalau dia tak izinkan, dan tak redha, tak boleh…ada tak isteri beli barang dapur dengan duit dia sendiri? Beli baju dengan duit dia sendiri? beli ubat dengan duit dia sendiri? Ada…ganti tak duit-duit yang isteri belanjakan tu? Kena ganti sebab menyediakan makan minum, pakaian dan perubatan itu tugas suami…isteri rela dan redha guna duit dia untuk beli barang-barang dapur, pakaian, perubatan atas asbab ihsan isteri ke atas seorang suami…

Isteri wajib tak jaga orang tua suami? Tak wajib…kalau dia jaga dikira apa? Ihsan…kewajipan menjaga orang tua suami itu terletak dibahu suami dan adik beradiknya…abang suami, kakak suami, adik suami, ini semua adalah anak dan sebagai anak mereka perlu berbakti kepada orang tua mereka…kenapa isteri jaga orang tua kita? Sebab kita tak boleh nak jaga, kita kena keluar bekerja…maka satu lagi konsep ihsan isteri ke atas seorang suami…

Setiap hari, setiap minggu, setiap bulan, berlambak-lambak ihsan seorang isteri kepada seorang suami dan seorang isteri memerlukan ihsan seorang suami hanya 2 KALI SETAHUN, iaitu pada Hari Raya Aidilfitri & Hari Raya Aidiladha…

Itupun selang-selang, bukan setiap tahun dapat balik beraya rumah orang tuanya…

Ihsan seorang isteri tu cukup banyak kepada seorang suami, makanya, cubalah bersikap adil dengan meletakkan sesuatu itu kena pada tempatnya…kalau dipersetujui tahun ni rumah kita, maka hormatilah persetujuan itu dan tahun depan rumah dia pulak…jangan tiba-tiba berdalih, bagi alasan, cuba untuk tidak balik ke rumah orang tuanya…

Suami yang sedar akan apa yang isterinya dah buat untuk dirinya, dia akan ikut giliran seperti yang dah dipersetujui bersama…bersikap adil dan berihsan kepada si isteri…

Dia bukan anak yatim piatu, dia pun ada mak bapak dan dia pun nak beraya dengan mak bapak dia selagi mak bapak dia masih hidup…Faham deh?

Nota kaki : Tu la, dulu orang suh kawin jiran sebelah, tak mau…nak jugak orang jauh-jauh sebab nak ada feel ‘balik kampung’ konon…nah, padan muka…hehe


Hilang Penat Badan & Nak Kekal Cantik, Amalkan Je Petua Mandi Ais & Limau!

Bila berkongsi rahsia kecantikan dan kesihatan diri, tentunya setiap antara kita mempunyai  amalan dan cara yang tersendiri. Ada yang selesa menggunakan kaedah moden dan tidak kurang juga kekal mengamalkan penggunaan herba.

“Dah 3 tahun Fatin amalkan mandi ais ni tiap kali sakit kepala atau pun penat dan sakit badan. Memang ‘painkiller’ paling berkesan. Ramai yang tak sedar ais ni banyak kebaikannya untuk kecantikan dan kesihatan.”

Kalau perasan kat spa pun dah banyak yang buat terapi ais ni. Jangan tak tau, ia juga menjadi amalan atlet sebagai satu cara pemulihan yang lebih cepat. Hanya guna 3 bahan dapur, je simple!

Bahan:
Air 1 baldi
Garam Kasar (seeloknya garam bukit)
Ais ketul
Asam limau nipis
Minyak Aromaterapi ( jika ada )

Caranya:

1. Sediakan satu baldi air paip.

2. Masukkan garam, ais ketul, perahan asam limau dan kacau biar ia sebati.

3. Baca Al Fatihah 7x, Bismillah5 7x (boleh cari kat google), Al Ikhlas 7x dan Selawat 3x.

4. Angkat baldi letak dalam bilik air, boleh mula siram dari kaki perlahan lahan naik ke atas dan lebihkan di belakang tengkuk. Kalau nak berendam lagi elok.

5. Dah siap kalau boleh jangan lap air tu. Biar ia kering sendiri kat badan ok.

Selalu fatin buat mandi dan bersabun dulu macam biasa. Dah siap baru lah mandi ais ni. Jom cuba dan rasai nya sendiri di rumah! In shaa Allah pasti lebih
segar dan bertenaga lepas ni.

Ekstra Tip:
– Boleh kuruskan badan
– Menaikkan seri wajah
– Rawatan kecantikan kulit paling berkesan
– Menghasilkan aura positif
– Kuatkan imunisasi & antibodi badan
– Kuatkan tulang
– Menghilangkan bisa & angin dalam badan


Patutlah ‘Struggle’ Didik Anak, Rupanya Ada 3 Jenis Tingkahlaku Anak, Coach Parenting Ada Penjelasan.

”Bila ada parent yang cerita anak mereka baik, senang patuh arahan dan jarang meragam.”

Bukan semua ibu ayah mendapat rezeki dipermudahkan menguruskan anak-anak. Ada yang struggle didik anak.

Ini dijelaskan lanjut oleh coach parenting, Mohd Fhais Salim.

Saya akan senyum je dan cakap, alhamdulillah syukur rezeki anda.

Sikit pun tak terdetik dalam hati, nak tahu bagaimana dia didik anak.

Sebabnya, bila kita faham betul betul tentang temperament kita akan tahu bahawa dia hanya murah rezeki anak.

Ini kerana ada 3 kategori temperament ( tingkahlaku ) anak-anak yang berbeza.

1 – Mudah ( easy )

Hampir 40% kanak-kanak dalam kategori ni. Diorang ni serba serbi mudah, senang nak urus, mudah kerjasama, jarang meragam sehinggakan ada yang rasa mereka sangat hebat mendidik.

2 – Slow Warm Up

Kira-kira 15% kanak-kanak dunia dalam kategori ni. Yang ni half-half. Kadang susah kadang senang. Kalau kita tahu trik yang betul senang nak urus anak. Penting faham & connect dengan anak.

3 – Susah ( difficult )

Hanya 10% sahaja kategori ni. Ini la anak yang buat kerja mendidik tu jadi sangat mencabar. Kena banyak sabar, kena tahan marah dan jadi sangat kreatif kalau nak didik anak begini.

Sebab tu la bila kita nampak ada parent yang mengeluh & struggle mengurus anak-anak usah la kita menyindir dia pula.

Kita tak tahu pun situasi dia bagaimana. Mungkin payah dia mengurus anaknya jauh lebih susah & lebih memenatkan berbanding kita.

Dapat anak yang mudah di urus syukur banyak banyak sebab itu rezeki kita yang ramai orang di luar sana berdoa pagi siang dan malam mohon di kurniakan anak yang baik & soleh.

Sesungguhnya banyak perlu bersyukur

Sumber: Mohd Fhais Salim


Jangan Tidur Bilik Tertutup Rapat. Dr Ini Jelaskan Sebabnya.

Selalunya kita akan tidur dengan pintu tertutup rapat. Namun Dr ini memberi nasihat supaya elak menutup pintu. Ikuti penjelasannya.

Lama dah saya duk hairan dulu-dulu.Kenapa bila bangun tidur waktu pagi. Sakit kepala..badan lemah, kulit dan tekak jadi kering. Moody dan blurr je sokmo.

Ramai orang buat macam ni..tutup pintu dan tingkap rapat..biasanya bila kita tido dalam aircond. Memang syok tido tapi awas kesannya ya..

Kondisi ni dikaitkan dengan “Sick Building Syndrome”. Orang kerja pejabat pun boleh dapat masalah sama. Sebenarnya split aircond yang biasa kita guna kat rumah tu memang tak circulate udara masuk keluar dalam bilik tertutup. Air purifier pun cuma bersihkan udara, paras udara masih sama..

Ujikaji oleh syarikat Smart Air Filter ke atas bilik office dijalankan untuk uji paras oksigen dan karbon dioksida. Bilik ditutup rapat diisi padat 7 orang. Keputusannya, oksigen kurang hanya 0.3% saja daripada 21% oksigen di udara… Tapi yang mengejutkan ialah paras karbon dioksida meningkat 0.08% kepada 0.35%. Hampir 3 kali ganda! Perlu kita sedar, karbon dioksida di udara hanya 4% saja..Jadi kesan kepada kesihatan mungkin signifikan.

Karbon dioksida ni boleh rendahkan kognitif dan kesedaran. Tu yang jadi blurr dan moody lama-lama duk berakar dalam office tertutup. Jadi saya nak share beberapa SOLUSI.

INI SOLUSINYA

# Bila tidur dalam bilik aircond, memang tak logik buka tingkap dan pintu luas-luas. Buka aircond untuk sejukkan bilik. Kemudian bila nak tido, buka tingkap dan guna kipas saja. Lepas tengah malam, udara luar biasanya sejukkk.

# Jika kena tido dalam aircond juga sampai pagi.. Bukan sikit celahan pintu atau tingkap sudah mencukupi. At least ada lah pengedaran udara.

# Duk office tertutup dalam sejam sekali pergilah ke tingkap ambik udara. Tarik nafas dalam-dalam, hembus pelan-pelan. Teknik ni mengurangkan stres dan tambahkan oksigen supaya kita jadi segar dan sihat.

Tidur kualiti ni penting. Badan perlu rehat untuk pulih dari stres bekerja seharian. Badan kita juga nak repair mana rosak. Bukak celahan tingkap sikit mungkin cegah daripada penyakit
.

SHARE supaya family kita AWARE. Penting untuk kualiti tidur anak-anak kita. Insha Allah meningkatkan prestasi kerja kita dan rakan di office kita juga.

Follow saya SEE FIRST untuk tips kesihatan saintifik dan luar biasa..Kesihatan secara semulajadi dan fitrah.

Kredit: Hafiz Sulaiman


11 Amalan Ini Patut Ibu-Ibu Lakukan Ketika Memasak Jika Mahu Lembutkan Hati Suami Dan Anak

Orang kata masakan ibu adalah yang paling sedap di dunia. Walau pergi ke hujung dunia sekalipun, seorang anak tetap merindui masakan ibunya. Demikian juga air tangan isteri.

Meski pun apa yang dimasak itu ringkas saja tapi disebabkan ia diolah dengan penuh kasih sayang, ceria dan tulus maka tatkala anak dan suami menikmatinya ia terasa enak sekali.

Dorongan memasak seorang ibu juga bukan untuk mendapat apa-apa tetapi untuk memberi. Yakni untuk memberi kasih sayang dan mengenyangkan orang yang disayangi iaitu suami dan anak.

Sebab itulah walau penat pulang dari kerja petang hari, seorang ibu akan tetap memasak untuk keluarganya.

Masakan dari seorang ibu juga adalah petua berkesan untuk mengeratkan kasih sayang. Malah semasa memasak turut ibu boleh melakukan usaha untuk melembutkan hati anak dan suami.

Berikut adalah amalan yang boleh ibu praktikkan .

1. Berwuduk dan solat sunat dua rakaat sebelum memulakan urusan memasak.

2. Baca doa ketika masuk dapur iaitu surah Al-Kahfi, ayat 10 yang bermaksud “ Ya Tuhan kami, berilah kami rahmat yang besar dari sisi Mu dan persiapkan petunjuk terhadap urusan kami.”

3. Ketika mengambil beras baca surah An-Nahl ayat 96 yang bermaksud “ Apa yang di sisi mu akan lenyap dan apa yang di sisi Allah adalah kekal.”

4. Baca doa waktu menyimpan beras iaitu surah Ali Imran ayat 27 yang bermaksud “Engkau jualah yang memberi rezeki kepada sesiapa yang Engkau kehendaki, dengan tiada hitungan hisabnya.

5. Semasa memotong sayur atau daging bacakan surah Al-Baqarah 71 yang bermaksud;

“Musa berkata: “Sesungguhnya Allah berfirman bahawa lembu betina itu adalah lembu betina yang belum pernah dipakai untuk membajak tanah dan tidak pula untuk mengairi tanaman, tidak cacat, tidak ada belangnya”.

Mereka berkata: “Sekarang barulah kamu menerangkan hakikat sapi betina yang sebenarnya”. Kemudian mereka menyembelihnya dan hampir saja mereka tidak melaksanakan perintah itu.”

6. Doa memotong sayur ialah surat Al-Kautsar 1–3 yang bermaksud “Sesungguhnya kami telah memberikan kepada mu nikmat yang banyak. Maka dirikanlah solat kerana Tuhan mu dan berkorbanlah. Sesungguhnya orang-orang yang membenci kamu dialah yang terputus.

7. Apabila meletak kuali atas dapur ibu boleh membaca doa dari surah Al-Baqarah 137 yang bermaksud “Maka Allah akan memelihara kamu daripada mereka. Dan Dialah Yang Maha Mendengar lagi Maha Mengetahui.”

8. Mulakan kerja memasak dengan bacaan Basmalah. Setiap kali hendak masukkan bahan dalam periuk atau kuali, dahulukan dengan ucap Basmalah untuk mendapatkan keberkatan.

9. Sewaktu mengacau masakan, kacau ikut lawan arah jam. Maksudnya dari kanan ke kiri mengikut sunnah.

10. Ketika memasak, sentiasa basahkan lidah dan bacakan doa surah Al-Imran ayat 200 yang bermaksud;

“ Hai orang-orang yang beriman! Sabarlah dan lawanlah sabar, dan bersedialah dan berbaktilah kepada Allah supaya kamu mendapat kejayaan.” Doa ini boleh melembutkan hati ahli keluarga.

11. Zikir penyedap sajian yang dimasak ialah selawat dan istighfar sepanjang proses memasak.

Semoga hidangan makanan yang dimasak sentiasa diberkati oleh Allah SWT di samping suami dan anak-anak yang makan juga mempunyai akhlak terpuji yang menyenangkan hati.

Sumber: Petua Ibu (Facebook)


“Self Therapy.” Anzalna NasirTak Kisah Berbelanja Beribu Untuk Anak, Netizen Siap Tunggu Preloved!

Wanita apabila sudah bergelar ibu, sudah pastinya gaya hidupnya akan berubah. Kehidupannya banyak fokus kepada anak-anak.

Salah satunya yang menjadi rutin ibu-ibu adalah membeli pakaian buat anak-anak. Ia bagaikan terapi diri.

Begitulah yang dikongsi oleh pelakon jelita Anzalna Nasir, di Instagram miliknya. Dengan kapsyen penuh makna, dia mengatakan membeli pakaian buat anak-anak adalah terapi diri buat dirinya.

Dalam pada itu menerusi Instastory milik Anzalna, menerusi slot ‘Apa Yang Korang Nak Tahu.’ pelbagai pertanyaan daripada peminatnya.Ia termasuk mengenai perbelanjaaan pakaian anaknya.

Peminat mempersoalkan adakah Anzalna tidak berasa ia suatu pembaziran jika harga pakaian beribu ringgit.

Namun, dijawab dengan berhemah dengan naluri keibuan, Anzalna memberi tahu bahawa setiap anak itu pembawa rezeki. Dia tidak berkira dalam hal itu.

“Ada rezeki lebih kongsi dengan anak. Jangan berkira sangat. Anak pembawa rezeki.”

Nasihatnya, jika membeli jangan memilih barang tiruan. Seeloknya membeli mengikut kemampuan.

“No fake stuff. Kesian anak kalau orang tahu buat malu saja. Lebih baik shopping ikut kemampuan diri walaupun tak berjenama.”

Untuk rekod, Anzalna dan Hanif mendirikan rumah tangga pada 2016 dan pasangan ini dikurniakan seorang cahaya mata lelaki, Mohamad Eidrees yang berusia dua tahun dan Mohamad Emirhan Mohamad Hanif yang baru dilahirkan pada 20 Mei lalu.

NETIZEN TAK SABAR TUNGGU PERLOVED

Melihat video berkenaan dengan beberapa helai pakaian berjenama mewah, ramai peminatnya teruja. Ada yang menunggu baju preloved, ada yang meneka harga pakaian berkenaan dan bersetuju bahawa ia terapi untuk seorang ibu.


Pengorbanan Suami Isteri Ini Sungguh Inspirasi. Demi Masa Depan Anak Autisme

Memang mencabar jika menpunyai anak autisme. Segalanya perlukan dilakukan dengan teratur supaya tidak menjejaskan perkembangannya.

Ini kerana anak autisme memerlukan perhatian sepenuhnya dengan daripada ibu bapa. Malah tidak mustahil ada yang sanggup melakukan pergorbanan demi anak tersayang.

Perkongsian ibu ini sungguh inspirasi di laman facebooknya Asdayati Buang yang berkisah usahanya untuk memberikan terbaik buat anak autisme. Malah lebih membanggakan anaknya menampakkan perubahan positif.

Ramai yang kata saya bernasib baik kerana anak saya cuma mild autisme, tidak perlu banyak intervensi.

Tetapi ramai yang tidak tahu keadaan sebenar Amirul semasa mula-mula didiagnos semasa umur 3 tahun setengah. Saya dan suami berfikir habis-habisan macam mana nak pulihkan Amirul.

Akhirnya kami sepakat untuk buat intervensi Amirul bersama-sama. Kami hadir ke beberapa kelas cara intervensi Amirul dan melakukan intervensi sendiri di rumah.

Saya pinjam buku-buku rakan yang enrtugas sebagai speech dan OT semata-mata untuk tahu lebih lanjut tentang cara intervensi yang berkesan.

Keputusan paling berisiko yang kami ambil ialah suami saya berhenti kerja tanpa ada back up plan kewangan atau pampasan daripada majikan. Semuanya kami lakukan demi Amirul Aiman.

Sekarang Amirul dah 7 tahun. Alhamdulillah banyk perubahan positif yang berlaku pada dirinya. Sehingga ramai yang dah kata Amirul bukan autisme.

Tetapi..

Banyak lagi yang kami perlu buat untuk Amirul Aiman. Masa depan Amirul terletak di tangan kami. Kami tidak boleh leka dengan kejayaan kecil ini.

Betul kawan-kawan semua. Masa depan anak-anak kita bergantung kepada kita. Kita peru bantu mereka untuk mencorakkan masa depan mereka.

Semoga kita semua berjaya bersama anak syurga masing-masing?


Anak Dan Suami Boleh Cari Tapi Adik Beradik Tak Mungkin Boleh Ganti, Jaga Hubungan Kita!

Menjaga hubungan silaturrahim dengan adik beradik kita sebenarnya bukanlah satu hal yang boleh diperlekehkan. Besar tanggungjawabnya menjaga hubungan silaturrahim dengan adik beradik kita, lebih-lebih lagi bila mana ibu dan ayah sudah tiada lagi.

Abang atau kakak sulunglah yang perlu mengambil peranan ini sebaiknya. Ibarat menjadi ketua nahkoda untuk membawa satu pelayaran ke syurga. Penting ni.

Pun begitu ada sebahagian daripada kita selalu mengendahkan hal adik beradik ini. Selalu terlepas pandang dan selalu tidak mahu ambil bahagian. Hanya pentingkan hal sendiri daripada mengambil kisah adik beradik lain.

Ada baiknya dengar perkongsian oleh Ustaz Iqbal Zain ini mengenai adik beradik ini. Banyak benarlah dalam cerita dan hadis yang dikongsikan.

ADIK BERADIK: AIR DICINCANG TAKKAN PUTUS

Ini adalah peringatan buat adik beradik untuk menjaga hubungan silaturrahim ….

Diceritakan AlHajjaj pernah menangkap dan memenjarakan 3 org penjenayah. Lalu dijatuhkan hukuman bunuh ke atas mereka bertiga. Sebaik-sahaja ketiga-tiga penjenayah itu dibawa ke hadapan tukang pancung, alHajjaj terlihat seorang wanita cantik menangis teresak-esak.

Kata alHajjaj: “Bawakan wanita itu ke mari.” Wanita itupun dibawa ke hadapan alHajjaj.
Kata alHajjaj: “Apa yg menyebabkan kamu menangis?”

Jawab wanita itu: “mereka bertiga yang engkau telah jatuhkan hukuman pancung itu, salah seorgnya adalah suamiku, seorang lagi saudara kandungku dan seorang lagi adalah anak, buah hatiku, bagaimana aku tidak menangis?”

Simpati dengan wanita tersebut, alHajjaj bersetuju untuk memberi kemaafan kepada salah seorang dari mereka bertiga yang lebih disayangi olehnya.

Kata alHajjaj: “pilihlah mana-mana salah seorang dari mereka bertiga untuk diberikan kemaafan.” AlHajjaj menyangka sudah tentu wanita tersebut akan memilih anaknya.

Suasana menjadi senyap seketika. Semua penglihatan tertumpu kepada wanita tersebut, siapakah yang akan dipilihnya untuk mendapat keampunan dan bebas dari hukuman pancung?

Tiba-tiba wanita itu bersuara memecahkan kesunyian, kata beliau:

“AKU MEMILIH SAUDARA KANDUNGKU.”

Terperanjat alHajjaj… dengan segera beliau bertanya kenapa kamu memilih saudaramu? Tidak yang lain?

Jawab wanita itu dengan bijaksana: “Adapun suami itu masih ada.” iaitulah suami boleh sahaja diperolehi dengan mengahwini lelaki yang lain.

Adapun anak, boleh sahaja dilahirkan lagi.

Manakala saudara kandung adalah suatu yg tidak mungkin diperolehi lagi, kerana mustahil untuk aku menghidupkan semula bapa dan ibuku.”

Al-Hajjaj berasa kagum dengan wanita tersebut lalu diberikan kemaafan kepada ketiga-tiga pesalah.

Pengajaran: Adik beradik kandung tiada gantinya. Biasanya kita tidak merasai nilai adik beradik kandung melainkan setelah mereka tiada. Justeru jagalah hubungan dengan mereka kerana ketiadaan mereka ini tiada GANTI nya lagi.

Kredit: Facebook Ustaz Iqbal Zain


“Pagi Makan Nasi Bungkus, Petang & Malam Ikat Perut.” Bekas Reban Ayam Jadi ‘Syurga’ Ibu Tunggal & Tiga Anak Kecil Ini. Sebaknya Baca!

Berat mata yang memandang, berat lagi bahu ibu tabah ini memikulnya. Tidak tergambar akan kehidupan mereka yang terpaksa bersempit di dalam bekas reban ayam sebagai ‘syurga’ mereka anak-beranak.

Cukup memilukan dan tersentuh hati tatkala membaca kisah ibu muda beranak empat ini. dek kerana kesempitan hidup dia memilih untuk tinggal di bekas reban ayam milik ibunya.

Rabiatul Adawiyah Ayub, 32, bersama anaknya, Wan Nurdhiya Irdina Wan Rubuan, 7; Wan Mohd Aniq Anaqi, 6; dan Wan Mohd Firas Irfan, 3, tinggal di ruang sempit itu sejak sebulan yang lalu. Namun anak bongsunya berusia setahun, Wan Mohd Harraz Naufal diserahkan dibawah jagaan seorang kakaknya yang bersimpati dengan nasib mereka anak-beranak.

Kisah Rabiatul dan anak-anak yang tinggal di reban ayam tersebut tular sehingga netizen mengeluarkan pelbagai andaian. Namun, ibu tunggal ini menafikan dia sengaja mahu memalukan keluarga.

“Saya bukan berniat menarik perhatian orang atau memalukan keluarga apabila tinggal di tempat ini tetapi kerana tidak mahu menyusahkan orang lain,” katanya lagi.

Bercerita lanjut mengenai kehidupan mereka, segalanya berubah selepas dia berpisah dengan suaminya, tahun lalu.

Lebih teruk katanya, bekas suaminya tidak mampu untuk menampung keperluan anak-anak apabila mengalami cedera parah susulan terlibat dalam kemalangan.

Katanya, sebelum ini mereka tinggal di Machang, namun terpaksa pindah selepas gagal membayar sewaan rumah ditanggung bekas suami yang bekerja sebagai pemandu lori.

“Saya berpisah dengan bekas suami pada November tahun lalu. Namun, bekas suami masih memberi nafkah dan membayar sewa rumah kami sekeluarga. Bagaimanapun pada Januari lalu, bekas suami terbabit kemalangan dan sejak itu, kami tidak dapat membayar sewa.

“Bulan lalu, saya mengambil keputusan pulang ke rumah ibu dan tinggal di sana selama seminggu. Namun, saya kasihan melihat ibu terpaksa melayan kerenah anak saya yang sedang membesar.

“Oleh itu, saya meminta izin tinggal di bekas reban ayam di belakang rumah ibu. Bagaimanapun, saya sedih kerana selepas kisah tular, banyak cerita tidak betul ditokok tambah sehingga memalukan ibu sedangkan beliau banyak membantu.

“Malah, saya difitnah mahukan perhatian dan meraih simpati orang. Saya tinggal di bekas reban ayam kerana ini sahaja pilihan yang ada. Saya memang tiada wang hendak menyewa rumah,” katanya.

Rabiatul Adawiyah berkata, mereka hanya menumpang tidur di bekas reban itu, manakala makan minum dan basuh pakaian banyak dibantu ibunya yang turut menanggung anak lain di rumah.

Beliau yang sebelum ini suri rumah, berusaha mencari pendapatan dengan menjaja barangan seperti pakaian kanak-kanak . Dalam masa yang sama , mereka hanya makan nasi sekali sehari untuk mengisi perut.

“Memandangkan anak-anak masih kecil, sukar untuk saya bekerja. Buat masa ini saya jual kain yang dibekalkan oleh kakak. Selepas hantar anak sulung ke sekolah, saya akan mula menjaja kain atau kutip duit jualan kain.

“Setiap hari pada waktu pagi atau tengah hari saya akan beli nasi bungkus untuk makan bersama anak-anak.

“Waktu petang dan malam, kami ikat perut atau makan makanan ringan,” katanya.

Ketika ini, katanya, beliau sedang berikhtiar melunaskan yuran persekolahan anak sulung dan wang proses dokumen perceraian bagi membolehkannya mendapat bantuan Jabatan Kebajikan Masyarakat (JKM).

“Jika ada pihak ingin membantu, saya berharap mendapat modal untuk memulakan perniagaan kecil-kecilan supaya dapat memberi kehidupan lebih selesa kepada anak,” katanya yang juga anak keempat daripada 10 beradik.


Isteri Tak Perlu Mintak Tolong, Tapi Suami Kena Sedar Uruskan Anak Juga. Motivasi Sungguh Perkongsian Ini


Gara-gara Down Tengok Pelajar Stres, Guru Ini Tulis Surat Pada Menteri Pendidikan Baru, Dr Mazlee Malik. Cukup ‘Deep’ Ayatnya!

Hukum mudah sesetengah masyarakat kononnya pelajar mendapat semua A adalah bijak sudah menjadi fahaman dan pegangan sesetengah ibu bapa sejak sekian lama. Tidak hairanlah ada ibu bapa yang berlumba-lumba mahukan anak mereka terbaik. Tanpa sedar, mereka ini melahirkan anak-anak bersifat robot, tiada jiwa dalam segenap ilmu yang dipelajarinya. Itu belum bab silibus yang serba menekan.

Bayangkan, anak-anak yang baru memasuki darjah 1 sudah ditekan untuk berfikir yang bukan ditahap pemikiran mereka. Tekanan demi tekanan bahkan silibus bertukar  membuatkan anak-anak ibarat tikus makmal yang dijadikan bahan uji kaji.

Justeru, perubahan yang berlaku di dalam sistem pemerintahan baru ini dilihat mungkin menjadi pemangkin dalam mengatasi hal yang kian kronik ini. Tidak hanya ibu bapa, bahkan rata-rata warga pendidik turut mengharapkan Menteri Pendidikan yang baru dilantik, Dr Mazlee Malik berupaya mengubah sistem pendidikan sesuai dengan keperluan pelajar.

Ini antara butiran sms tersebut:

“Mir, agak-agak Dr Maszlee akan ubah tak silibus melampau aras tinggi untuk anak di sekolah? Plus agak-agak dia tau tak perangai Bahagian Perkembangan Kurikulum (BPK) & Lembaga Peperiksaan yang tak seiring sejalan? Plus dia tau tak pegawai kat MOE selalu kondem Cikgu saja tanpa mahu mendengar keperluan sebenar murid-murid kat sekolah?

Aku tengok soalan Tahun 1 exam tadi, ada anak menangis tak boleh jawab, aku rasa down sebab aku tengok soalan memang susah, format sama macam tahun 6, cuma direndahkan aras dan dikurangkan panjang petikan.

Aku tak faham kenapa dari Tahun 1 sibuk nak ikut format ni? Zaman kita dulu jawab soalan Bahasa Melayu darjah 1 seronok je mewarna, suai, isi tempat kosong, sambung ayat. Ini dah jawab petikan. Cuba tengok buku teks dan buku aktiviti tahun 1 – tahun 3, tinggi aras soalan, anak baru terkial-terkial nak baca dan eja, dah suruh faham petikan dan jawab soalan pemahaman.

Ada anak memang boleh buat, ramai pun. Cikgu nak ajar memang seksalah, tapi Cikgu biasanya okay je, akan cari jalan. Tapi kalau begitulah bentuknya dari tahun 1 hingga ke tahun 6, ya Allah betapa bosannya.

Kalau cakap kat MOE, kat BPK, ingat diorang nak terima ke? Balik-balik Cikgu juga yang salah, sebab dia cakap cikgu juga yg gubal silibus. Cuma yang kita tak tahu, Cikgu yang macam mana yang diorang ambil ni? Background macam mana? Jelas tak konsep perkembangan kanak-kanak?

Aku tak tau nak cakap kat sapa, aku down sangat tengok budak stress jawab soalan. Tahun 1 kot, panjang lagi perjalanan hidup dia.  Satu yang aku rasa diorang tak faham, nak jadikan anak cerdik bukan dengan jadikan silibus susah, soalan susah, nak jadikan anak cerdik kena banyak beri dia peluang, beri pendedahan, cuba gunakan semua deria dalam kelas, beri ruang dia berkembang, bukan tekan dengan benda yang bukan tahap dia,”

Tidak pasti apa Dr Maszlee akan jawab, tapi bagi Zamir yang penting Dr Mazlee perlu dapat informasi yang betul.

Iaitu dari orang yang melaksanakan di bawah. Bukan dari orang atas yang selama ni dalam semua laporan tak tulis satu pun keburukan MOE ni sebab nak puaskan hati orang atas.

Aku rasa ini cabaran baru. Untuk bekerja bersama-sama birokrat dalam MOE serta yang paling penting adalah untuk cakap kepada Menteri perkara-perkara yang menyakitkan macam ni.

Untuk ubah mindset birokrat termasuk Ketua Jabatan di setiap lapisan tu satu hal. Untuk belajar turun dan terima realiti – supaya perubahan boleh dilaksanakan tu satu hal lain.

Aku cuma jawab ke Cikgu atas ni aku tak boleh janji apa. Tapi aku boleh cuba sampaikan. Dan minta doa semua. Terutama untuk Dr Maszlee yang akan angkat sumpah sekejap lagi jam 5.30 petang (Nota ini ditulis pada 21/5/2018), supaya kita semua boleh bekerja sama-sama untuk buat perubahan ni.


Ayam Goreng Berempah Berserdak Viral! Sedap Dan Rangup Macam Beli Di Kedai.

Biasanya bila goreng ayam, serdak yang banyak tu anak-anak akan berebut nak ambil.

Rasa rangup membuat anak-anak suka. Makan dengan nasi memag berselera. Hingga lauk cepat habis bila masak macam ni.

AYAM BEREMPAH BANYAK SERDAK
semangkuk ayam potong kecil
Bersihkan dan toskan.
Serai ambik sepanjang 8 inci
4 inci bawah utk blender
4 inci atas utk dikerat 3 pastu tumbuk.

Rujuk gambar.

Blender:
6 ulas bawang merah
2 ulas bawang putih
1/2 inci halia
1/2 inci lengkuas
6 btg serai
1/2 inci kunyit hidup

Bahan lain:

2 sdb tepung bistari yg biasa @ pedas
2 sdb serbuk kari ayam
2 sdb serbuk cili
1 sdb serbuk kunyit (kakza lupa letak)
2 sdb garam.rata
1 sdb gula
1 sdk secukup rasa.rata
Sebiji telur.
Daun kari.

Cara penyediaan
Satukan semuanya kecuali daun kari. Perap dlm peti ais 3 jam. Lg lama lg sedap.
Goreng dlm minyak banyak yg betul2 panas. Goreng bersama daun kari.
Siap. Silakan makan panas panas.

Sumber: Za Liha


Limau Kasturi Biarpun Kecil Banyak Khasiatnya. Dibuat Air & Amalkan Cara Begini Untuk Jaga Kesihatan Keluarga!

Jika disebut khasiat lemon, seakan semua sedia maklum. Memandangkan sering disebut sebut antara kita.

Namun bila ditanya tentang manfaat limau kasturi mungkin tidak ramai yang tahu selain hanya digunakan untuk dijadikan perisa minuman yang menyelerakan.

Rupanya tidak sangka limau kasturi yang selama ini sering digunakan untuk dijadikan air minuman atau pun sebagai penyedap sambal belacan rupanya mengandungi banyak khasiatnya.

1. Kandungan phloretin jauh lebih bagus dari epal. Mengandungi aktiviti antioksidan yang jauh lebih tinggi berbanding green tea.

Phloretin biasanya di dapati di dalam buah epal, sebahagian limau tropika dan teh rooibos. Namun kajian mendapati bahan ini banyak terdapat pada limau kasturi atau limau sambal.

Bila disebut teh hijau, kebanyakan kita akan sebut “minum teh hijau”, tapi limau kasturi sebenarnya lebih bagus dari green tea.

2. Vitexin ni juga bahan yang bagus ada dalam buah limau kasturi. Selalunya ia hanya dijumpai dalam ‘hawthorn berry’. Ianya digunakan untuk rawatan jantung dan kanser.

Surprisingly vitexin ini banyak dalam limau kasturi.

3. Sesuai sangat untuk orang perempuan yang suka nampak cantik sebab dalamnya ada Ferulic Acid. Asid ini bagus untuk hilangkan kedut pada kulit dan perlahankan proses penuaan. Ia membina kolagen, meremajakan kulit, dan meningkatkan tekstur kulit secara keseluruhan.

Untuk kaum lelaki nak kuatkan jantung pun bagus makan limau kasturi ini.

Sebab itu, petua orang tua tua kata “sebelum makan daging, perah limau dahulu atasnya”
Memang betul! Sebab, ia potong lemak. Ia akan menurunkan kadar kolesterol.

Kalau kandungan creatinine kita tinggi dalam badan, ianya akan merosakkan buah pinggang. Dengan mengamalkan limau kasturi, ia akan membantu menurunkan creatinine.

Mengetahui hal ini, Puan Noriza Rahman pula telah berkongsi cara penyediaan minuman yang berkhasiat dengan  menggunakan limau kasturi. Jom semak cara penyediaannya itu.

Hari ni meqza nak kongsikan cara menyediakan minuman untuk menurunkan kadar kolesterol dalam badan dengan minuman air limau kasturi.

Bahan-bahan

Satu sudu teh chia seed
Jus 4-5 biji limau kasturi
Satu sudu madu. (Kalau tiada pun tak apa)
Satu setengah gelas air sejuk

Cara penyediaan :

2. Masukkan jus limau ke dalam segelas air ais dan kacau dengan satu sudu kecil madu.

3. Selepas chia seed telah direndam, tambahkannya ke dalam gelas.

4. Kacau dengan sudu dan minum minuman pagi ini setiap hari dengan perut kosong.

InsyaAllah jika diamalkan selalu, ia boleh memperbaiki kesihatan jantung, meningkatkan kolesterol sihat untuk tubuh dan pada masa yang sama dapat mengurangkan jumlah kolesterol, merendahkan paras LDL dan trigliserida.

sumber : Noriza Rahman via Kebun Bandar : Jom Tanam Sendiri

Jom saksikan video menarik tentang adik-adik BK kita ni makan Ayam McD 3X pedas. Boleh tahan ke tidak? Jom saksikan.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


“Janji Kusyuk & Aurat Terjaga.” Eyra Hazali Kongsi Cara Solat Sambil Dukung Anak, Warganet Puji & Berterima Kasih!

Memiliki anak kecil dan menguruskannya sendiri tiada pembantu adakalnya menbuatkan si ibu tak menang tangan. Lebih-lebih lagi jika suami tiada di rumah. Kadang-kadang nak mandi atau ke bilik air pun susah.

Namun, bagi pelakon Eyra Hazali. kehadiran si kecil tidak membataskan dia untuk melakukan kerja-kerja rumah. Lebih- lebih lagi untuk menunaikan solat bila tiba waktunya.

Dalam satu perkongsian di instagramnya, Eyra memuat naik satu video pendek menunjukkan dia sedang solat sambil memegang anak sulungnya iaitu Muhammad Hayder Qhalish.

Solat itu wajib,tak kira dalam keadaan apa pun,pasti ada cara yang memudahkan. Islam itu mudah. Before this tak tahu,if Hayder cranky,dia nangis teruk memang biar je nangis. Sampai eyra terfikir,takkan takda cara ?

Menurut Eyra, sebelum ini dia buntu untuk mencari penyelesaian ketika anaknya itu menangis sewaktu dirinya sedang solat.

Namun kini Eyra sudah menjumpai penyelesaian tersebut dan mengambil keputusan untuk mengendong Hyder bersama-sama sewaktu sedang solat.

Susah juga macam ni sebab kita susah hati dia nangis kuat. Hayder sekarang memang cranky teruk,nak dukung saja. Alhamdulillah,eyra jumpa cara and sangat2 mudah. Dukung,if dia still nangis,tenangkan saja,tak batal pun,janji kusyuk and aurat terjaga.

Eyra telah mendirikan rumah tangga bersama penjaga gol pasukan bola sepak Johor Darul Ta’zim iaitu Muhammad Haziq Nadzli pada tahun 2019 yang lalu dan dikurniakan seorang cahaya mata diberi nama Muhammad Hayder Qhalish.


Mengaku Tak Bersalah Cederakan Isteri, Mahkamah Perintah Hafidz Roshdi Jalani Rawatan Mental Di Hospital Bahagia

Mahkamah Majistret Kuala Kubu hari ini memerintahkan agar pelakon, Hafidz Roshdi atau nama sebenarnya, Muhammad Hafidz bin Roshdi, 29 dihantar ke Hospital Bahagia.

Dia mengaku tidak bersalah dan meminta untuk dibicarakan atas pertuduhan mencederakan isterinya Nurul Shuhada Mat Shukri pada 2 Mac lalu jam 3.32 pagi dengan menumbuk pipi kirinya sebanyak tiga kali sehingga meninggalkan kesan lebam, luka dan bengkak.

Pengakuan itu dilakukan di hadapan Hakim yang bertindak sebagai Majistret, Siti Fatimah Binti Talib.

Namun, Timbalan Pendakwa Raya, Nurul Qistini Binti Qamarul dan Eliza Amira Binti Habeeb Rahman memohon agar tertuduh untuk mendapatkan rawatan psikatari kerana didakwa mempunyai masalah kesihatan mental iaitu bipolar sebelum diikat jamin dijalankan.

Mahkamah diberhentikan seketika pada jam 9.45 pagi bagi memberi ruang perbincangan antara pihak peguam Hafidz Roshdi dan timbalan pendakwa raya.

Hakim yang bertindak sebagai majistret walau bagaimanapun telah memutuskan pelakon filem Pusaka itu dikenakan ikat jamin sebanyak RM4000 dengan seorang penjamin.

Dalam pada itu, dia juga turut dikenakan syarat tambahan yang pertama iaitu dia perlu menjalani rawatan dan pemeriksaan di Hospital Bahagia Tanjung Rambutan seperti yang dimohon oleh Timbalan Pendakwa Raya.

Syarat yang kedua, dia tidak boleh menganggu mangsa sepanjang kes berlangsung manakala syarat yang ketiga pasportnya perlu diserahkan kepada mahkamah.

Mahkamah menetapkan 9 Jun hadapan sebagai sebutan semula kes.

Terdahulu, aktor berusia 29 tahun itu didakwa atas pertuduhan mencederakan isterinya dan dakwaan dikemukakan mengikut Seksyen 323 Kanun Keseksaan yang dibaca bersama Syeksen 326 kanun yang sama.

Insiden tersebut terjadi rentetan isu kehadiran orang ketiga di dalam rumah tangga Hafidz dan Shuhada.

Sumber : Sinar Harian